Denbora lerroa - Antzerkia - Antonio Mercero Museo birtuala\nIsabel II erreginaren erbesteratzeari buruzko antzerki obra da Isabel, Reina de Corazones. Erreginari buruzko lan klasiko eta ohikotatik urrun, erreginaren atzean ezkutatzen den emakumearen gainean jartzen da fokua: bere sentimenduez, emozioez, arduraz eta maite duen herria utzi beharrak sortzen dizkion barne-gatazkez mintzo da. Antonio Mercero zuzendari lanetan aritu zen.\nJuan izeneko etxegabe baten istorioa kontatzen du Los Verdes Campos del Eden antzerkiak. Herri txiki batera iristen da Juan, bere aitonaren panteoia dagoen lekura. Bere jabetzakoa eta lurrarekin bat egiteko leku bakarra balitz moduan, aitonaren panteoia bizitoki izendatzen du Juanek.\nAnbizio handiko gizona da Miguel, zeinak ez duen inongo arazorik bere familia mespretxuz albo batean utzi eta bere bizitzarekin jarraitzeko. Emaztearengandik gehiago jaso ezin duenean berarengandik aldentzen da. Prozesu bera erabiltzen du semearekin eta gainontzeko senideekin.


"Gizonei zaintzarako egin dei... mila esker borrokatzen duten emakumeei" - Amasa-villabona - Tolosaldeko ataria\n"Gizonei zaintzarako egin dei... mila esker borrokatzen duten emakumeei"\nJon Miranda Labaien 2020-10-15 19:59\nLurgatz talde feministak gonbidatuta 'Emakumea*, espetxea, zaintza' mahai inguruan parte hartu zuten asteazkenean Nekane Txapartegi iheslari politikoak eta Maite Aranalde, Katia Reimberg eta Maite Ortiz preso ohiek.\nCOVID-19ak baldintzatu zuen Villabonako Subijana etxean Esti Amenabarrok asteazkenean gidatu zuen mahai ingurua. Jende askok geratu behar izan zuen kanpoan aforoa mugatua zelako. Nekane Txapartegi iheslari asteasuarrak testuinguru horri egin nahi izan zion erreferentzia, Suitzatik bideo konferentziaz: "Konfinamendu eta salbuespen egoera batean gaude orain, baina nire bizitza horrelakoa izan da beti. Jende askori tokatu zaio orain, tamalez, etxeko bat galdu eta despeditu ezin izana. Horrelakoak eguneroko ogia izan dira preso, iheslari eta migranteontzat. Espero dut batzuen begiak irekitzeko balio izatea honek guztiak".\nPresoekin ez ahazteko deia egin eta gaia eskakizun konstante bat izan behar duela gogorarazi zien arduradun politikoei Maite Ortizek mahai inguruan. Lurgatz talde feministako kidea da billabonatarra eta 1987an Carabanchelen eduki zuten preso. Artean senarra ihesean, alaba eta semea amonarekin utzi behar izan zituen. "Oso gogorra izan zen". Gerora, emazte eta ama bezala ezagutu behar izan du espetxea, senarrak 15 urte eman baitzituen preso eta semeak 18 urte luze daramatzalako kartzelan. Barruan zaindua izatetik, kanpoan zaintzaile izatera pasa zen Ortiz, horregatik iruditzen zaio garrantzitsua presoei elkartasuna adieraztea, besterik ez bada, haiei gutunak idatzita. "Babes hori asko eskertzen du barruan dagoenak".\nPreso bati gutun bat idaztea, "akzio sinple" bat bezala definitu zuen Katia Reimbergek, baina aldi berean barruan dagoenarentzat espetxeko bakardadeari aurre egiteko tresna eraginkor gisa. Maite Aranalde ibartarrak ere preso egon zen bitartean bera zaindu izan zutenak izan zituen gogoan, "batez ere ama, eta inguruko emakumeak". Atzean, hala ere, sumatzen zuen herri oso baten babesa eta sare hori gabe kartzela barruan aurrera egitea "ia ezinezkoa" dela esan zuen. "Zaintza gabe, nekez biziraun daiteke barruan, zaintza gabe ez dago bizitzarik". Preso daudenen artean harilkatzen diren harremanak ere gogoan izan zituen Aranaldek.\nIngurune gertukorik gabe bete behar izan zuen kartzelaldia Reimbergek, bakarrik, migrante gisa eta egindako delituaren estigma gainean zuela. Martutenen eduki zuten preso eta espetxe barruan bizirauteko lan egin behar izan zuen, lokutorioak eta bisean biseko gelak garbitzen: "Nik bisitarik ez nuen jasotzen eta bisitetako tokiak garbitzen egiten nuen lan. Min gehien pilatzen zaizun tokian ematen dizute gogorren", esan zuen hunkituta.\nKanpotik babes sarea ez duenak dirua behar izaten du espetxe barruan oinarrizko beharrak asetzeko, "xanpua edo konpresak erosteko, adibidez". Amorrazioz kontatu zuen Reimbergek nola eskaintzen dion espetxe sistemak lana preso dagoenari, sistema bera iraunarazten lagundu dezan. "Emakumeok, gainera, sekula ez ditugu lan produktiboak egiten, erreproduktiboak baizik. Guk kartzela barruan beti sukaldeko lanak, garbiketakoak, eta oro har, zaintzarekin zerikusia dutenak egin behar izaten ditugu". Espetxeak, zentzu horretan, gizonezkoen neurrira eginda daudela nabarmendu zuen: "Gizonezkoen eroso mugitzen dira barruan eta ikusi besterik ez dago nola ateratzen diren kartzelatik, indartuta; gu, berriz, porru eginda".\nEspetxean dauden emakume guztiak dira "preso politiko", Reimbergen ustetan. Gogoeta horretan sakondu zuen Txapartegik eta espetxeek egiten duten lan "zentzatzailea" azpimarratu zuen. "Otzan eta esaneko nahi gaituzte, etxeko andre zintzo izan gaitezen. Zigortu egiten dute gure errebeldia. Sistema kapitalista, neoliberal, patriarkal eta arrazista honetan kabitzen ez garenak gauzkate preso".\n2016an Suitzan atxilotu eta espetxeratu zutenean subjektu politiko gisa borrokatzea erabaki zuen Txapartegik. Egunean 23 ordu eman behar izaten zituen ziegan isolatuta, "familiarengandik aparte, alabarengandik bananduta... berriz zigortzen nindutela sentitu nuen, torturen zauria berriro irekita, zapaldua emakume gisa, migrante eta militante gisa". Angela Davis gogoan hartuta, intersekzionalitatea aipatu zuen asteasuarrak, "zapalkuntza guztiei aldi berean egin nahi diet aurre eta horretarako borrokatzen dut".\nAurrera begira jarrita, Aranaldek kartzelarik gabeko Euskal Herri burujabea irudikatu nahi izan zuen eta bat etorri ziren berarekin gainerako hizlari guztiak ere. "Kartzelak pertsona suntsitzeko baino ez du balio eta emakumeon kasuan zigor hirukoitza jasaten dugu, politikoa edo soziala, pertsonala edo sexuala eta penala", esan zuen Amenabarrok.\nReimbergek, generoaz harago, kartzelak "desagerrarazi" beharraz hitz egin zuen: "Espetxeak gizartearen isla baino ez dira eta beste gizarte bat asmatu behar dugu, iruditeria aldatu behar dugu biziraun nahi badugu. Planeta bera eta pertsonak suntsitzen dituen gizarte baten bizi gara, bizizida den gizarte batean, eta feminismoa da daukagun salbamendu bakarra".\nEstitxu Eizagirrek eman zion errematea Lurgatz talde feministak antolatutako ekitaldiari. Sei bertso prestatu zituen eta elkarrekin kantatu zituzten bertaratutako emakumeek. Errepikan, aldarria eta aitortza nahastuta: "Gizonei zaintzarako egin dei... Mila esker borrokatzen duten emakumeei".


naiz: agenda - Xabier Reyren heriotza salatzeko manifestazioa\nXabier Reyren heriotza salatzeko manifestazioa\nEzker abertzaleak manifestazio nazionala deitu du martxoaren 10ean Xabier Rey preso politikoaren heriotza salatzeko. 17:00etan Iruñeko Golem zinemetatik abiatuko da. Era berean, gorpuari lehen harrera bat egingo zaio Irache tanatorioan Iruñera iristen denean. «Ez da heriotz natural bat. Ez dago dispertsioa, tratu txarrak eta tortura baino gauza antinaturalagoarik», adierazi dute.\nEzker abertzaleak Iruñean egin duen agerraldian Xabier Reyren heriotza salatu du. «Ez da hil, hil egin dute». Eta izen-abizenak jarri dizkiote heriotzari: «Espainiar Estatua eta PP».\nBertan, Rey pertsona «alaia», «ikasketetan murgildutakoa» eta «militantea» bezala gogoratu du, baina atxiloketa, tortura, urrunketa eta isolamendua pairatu dituena: «Ezin izan zion sufrikarioari gehiago eutsi». Honen aurrean, heriotza ez dela naturala izan nabarmendu nahi izan du. «Ez da heriotz natural bat. Ez dago dispertsioa, tratu txarrak eta tortura baino gauza antinaturalagoarik».\nInkomunikazioan eta torturapean ateratako testigantzen ondorioz zigortu zutela ekarri du gogora. Horregatik, torturapean oinarritutako kondenak berrikustea eskatu dute eta espetxe politikarekin aldatzea. «Dispertsioarekin amaitzea, lehen graduarekin eta salbuespenarekin amaitzea» ezinbestekotzat jo du ezker abertzaleak «denak etxean izan arte».


«Egungo sistema errotik aldatzeko gonbita da ‘Sano erradikal’» : Oarsoaldeko Hitza\nLibururik argitaratu gabeko isilune luze baten ondoren, Sano erradikal poema liburua argitaratu berri du Isa Diaz Lopez idazleak (Laudio, 1966). Laudioko Ugarte auzoko familiaren etxean sortu zen, baina Errenteria-Oreretan bizi da. Bi sari garrantzitsu irabazi ditu Diazek bere idazle ibilbidean: Ernestina de Chaumpourcin saria 1994an, eta Irun Hiria saria lau urte geroago.\nSarien garai berean bi liburu argitaratu zituen, eta hainbat poesia bildumatan jaso dituzte bere hainbat poema. Ibilbide horretan, mugarri berria da Sano erradikal liburua. Iraultzarako deia, ahalduntzerakoa emakume baten begietatik; eta mundua iraultzeko gako ezinbestekoa identifikatu du: irribarrea, irri kolektibo eta sendagarria. Poesia bere funtsean, emakume baten ahotsarekin, eta euskaraz. Hausnarketarako, norbere berrikusketarako eta egungo sistemaren oinarriak printzatzeko gonbita da Diezena, errima artean.\nSano erradikal poema liburua argitaratu berri duzu Alberdania argitaletxearekin. Zer kontatu duzu bertan?\nEgungo sistema, bizi dugun hau errotik aldatzeko gonbita da liburua. Heteronormatibitatearen etikatik festa giroan askatzeko deia da nire poesia hau. Iraultzarako deialdia da Sano erradikal, eta ospakizunerako, elkartzeaz gozatzeko deia.\nEmakumeei begirako liburua da, haiek dira hartzaileak?\nAurten euskaraz, eta konfinamendu garaian zehazki hainbat liburu argitaratu dira, eta egileak gizonezkoak izan dira. Gizon bati inoiz ez zaio halako galderarik egiten. Zerbait zehatzarekin lotzen dut nik egoera hori, gizona izan da, eta egun jarraitzen du izaten gauza guztien neurria, berak idatzi du historia, bera da protagonista eta berak definitu du mundua, eta hori egin dute unibertsal. Beste erdiaren ahotsa, horrenbestez, emakumeena, isilarazi eta baztertu egin dute, gutxietsi eta izango ez balitz bezala egin dute.\nEmakume batek iniziatiba hartu, ahotsa jartzen duenean, liburua idatziz, eta ematen duenean bere munduaren ikuskera beste hitz batzuekin definitzen saiatuta, hori ez da jada unibertsala, hori emakumeen begirada da, beren kontua. Nire liburuan horretatik asko dago. Gure zapalkuntza, genero eta sexu zapalkuntza, munduko bazter guztietan, kultura guztietan ematen da. Milaka urte daramagu horrela, eta borrokan aldi berean, horren guztiaren isla dago hor.\nNik idazten dut emakume bat naizen aldetik, gizon batek egiten duen bezalaxe, baina berea unibertsala da, eta gurea, emakumeona, ez.\nEmakume begiradatik eta ahotsetik idatzia, baina irakurleak, unibertsalak beraz.\nBai noski, edozeinek irakurtzeko idatzitako liburua da.\nGizartea errotik aldatzeko deia egin duzu zure poemetan. Zein da aldaketarako bidea?\nBestelako mundua zilegi da, eta egin behar dugu. Sufrimendua itzela da, argi dago sistema kapitalista, patriarkal eta neoliberal honek hondamendira garamatzala, hori horrela da, eta mundua eta sistema gizonek eraikia da, bere interesak mantentzeko. Errotik aldatu behar da eta hasi behar gara gure arteko harremanetatik.\nLiburu hau egun bizitzen ari garen egoera berezi hau guztia hasi aurretik amaituta nuen, eta bertan jaso nuen bizitzak erdigunera ekartzeko beharra. Pandemiarekin, ideia horrek are indar handiagoa hartu du. Elkar zaindu egin behar dugu, gure sistema honek indibidualismoa eraman du gradu gorenera eta ‘autonomoak gara, independenteak, ez dugu inoren beharrik’ dio… Hori gezurra da, denok dugu elkarren beharra, elkar zaindu, elkar maitatu eta elkar onartu egin behar dugu. Hori guztia egin ahal izateko errotik aldatzea suposatzen du; sistema honen helburu nagusiena etekin ekonomikoa da, kapitala da garrantzitsuena, bizitza bost axola zaie. Aldatu behar dugu, sistema honen oinarrian dagoena biolentzia delako eta horrek ekartzen du mina, sufrimendua, bestearen zapalkuntza, bazterketa eta esplotazioa arlo guztietan. Hori guztia jaso dut nire liburuan.\nPandemia garaian ikusi du argia zure liburuak. Nahi bezala aurkeztu eta ospatzea zaildu du egoerak?\nBai, gustura nago aurkeztu dudan moduarekin. Egoera gorabehera, liburua plazan ikusi nahi nuen, eta honek ekarri duena izan da liburua ere itxialdian egon dela gu guztiak bezala, konfinamenduak harrapatu zuen inprimategian eta hor egonda, eta aurrera egin duenean, liburuak ere egin du bidea. Gustura nago.\nLiburuak sinatzen ere aritu zara Mirentxu liburu dendan. Nolakoa izan da esperientzia hori?\nEderra benetan. Oso ideia polita izan da. Aurkezpen ofiziala Donostiako udal liburutegi nagusian izan zen, eta horretaz aparte beste bi aurkezpen egitea pentsatu nuen, bata Oreretan hemen bizi naizelako, eta bestea, Laudion nire sorlekua delako. Beste gauza bat ere argi nuen: Oreretako aurkezpenak Mirentxu liburu dendan behar zuela, hemen bizi naizenetik bertan erosten ditudalako liburuak, eta gainera, oso denda xarmagarria iruditzen zaidalako.\n«Mundua eta sistema gizonek eraikiak dira, beren interesak mantentzeko»\n«Elkarren beharra dugu; elkar zaindu, elkar maite eta elkar onartu behar dugu»\n«Jende gutxik irakurtzen du poesia, literaturaren ahizpa txikia da»\nAurkezpena ezinezkoa egin du COVID-19ak, eta orduan erabaki nuen liburuak sinatzea kanpoaldean, mahai bat jarrita distantzia fisikoa mantentzeko eta maskarak erabilita. Liburuak sinatzeko ekitaldiaren prestaketa auzolana izan da: lagun batek marka orriak, eskuz egindakoak, eman zizkidan jendeari oparitzeko; beste lagun batek etxeko loreak ekarri zituen; Tejemaneje dendakoak loreontzia utzi zidan; Amatxi kafetegiak utzi zizkidan aulkiak; beste lagun batek etxean masusta marmelada egin zuen eta pote batzuk ekarri zizkidan oparitzeko; Mirentxu liburu dendako Edurnek etxetik hortentsia ederrak ekarri zituen; eta Mendi Urruzunori ere esan nion etortzeko, liburua sinatuta oparitzeko, argazkiak berak egin dizkidalako, eta egun horretako argazkiak ere egin zituen… Oso polita izan da. Liburu batzuk saldu eta sinatu ere egin nituen. Poesia izateko ez dago batere gaizki, oso jende gutxik irakurtzen ditu olerkiak, literaturaren ahizpa txikia da. Poesia eta gainera euskaraz…\n1996an argitaratu zenuen zure lehenengo liburua, Ura badoa maldan behera; eta 1999an bigarrena, Ontzi iluna. Zure poesiak hainbat liburu kolektiboetan jaso dituzte eta sariketak ere irabazi dituzu. Azken liburutik, etenaldi luzea izan duzu argitalpenei dagokionean.\nBai, hogei urte izan dira libururik argitaratu gabe, idazten jarraitu dudalako, baina ez dut argitaratu. Arrazoi bat baino gehiago dago atzean, eta uste dut hori ere lotuta dagoela emakume izatearekin. Ez lehenengo liburuak, ez bigarrenak, ez zuten inolako interesik jaso kritikaren aldetik. Emakume idazlea, poesia eta euskaraz… Ez dut bide publikoa zabaldu, ez dut kolaboraziorik egiten egunkarietan, edo literatura aldizkarietan, edota nire poemak ezagutarazi beste bide batzuetatik, eta dezepzio modukoa izan nuen. Plano pertsonalean ere etapa gogor eta luzea bizi izan nuen garai horretan, eta buelta ematea asko kosta zitzaidan.\nArrazoiak asko dira. Urte asko eta asko izan dira idatzitakoa inori erakutsi gabe, inorekin partekatu gabe eman ditudanak.\nFilm bat ikusten esaldi bat entzun nuen, eta erabat identifikatu nuen nire burua. Aita batek alaba gazteari esan zion: «Badakit zuk zer sentitzen duzun, barruan daukazuna munduarekin konpartitu nahi duzu eta munduari bost axola zaio zer duzun zuk esateko». Nire burua islatuta ikusi nuen. Zuk baduzu zer eman, zer esan eta besteei bost axola. Faktore asko izan dira.\nIjiji. Izenburu hori jarri nahi zenion liburuari, baina editorialak egungoa aholkatu zizun. Zer dago oihu horren atzean?\nEmakumeen arteko konplizitate keinua da. Editoreak bete-betean asmatu duela esan behar dut ezer baino lehen, Sano erradikal izenburua oso indartsua delako; orain pozik nago izenburu horrekin. Bizitza oso gogorra da, aurrera egitea zaila da, eta aurrera egiten dugu maite digutenei esker, lagun eta familiari esker; guk bakarrik, norbanakoak, zaurgarriak gara. Gogorra bai, baina ederra ere bada bizitza.\n«Argi dagoena da, zerbait iraultzailea badago, hori irribarrea dela»\n«Poesia irakurtzeak beste irakurketa modu bat eskatzen du, beste ‘tempus’ bat»\n«Eraldaketak eta iraultzak, konpromisoa eskatzen dute»\nArgi dagoena da zerbait iraultzailea badago, hori irribarrea dela. Grafikoki gure sistema heteropatriarkalaren irudia gizona da, heldua, zuria, serioa, gorbataduna, trajeduna. Eta desarmatzen duena da irria, ezin dute eraman.\nIjiji hori da, konplizitatez betetako oihua; oihu bat esateko taldea garela, komunitatea garela, elkar zaindu, elkar maite, elkar onartu behar dugula. Ijiji hori ere bizipozarekin, barrearekin lotuta doa. Gu zapaltzeko eta alienatzeko triste nahi gaituzte, esperantzarik gabe, ‘zer egingo dugu, dagoena da’ esaten, baina ez da horrela, asko egin dezakegu. Pertsona bati, herri bati, komunitate bati esperantza bera kentzen badiozu, akabo. Oso garrantzitsua da, beraz, indar hori izatea, eta badugu; horri diote beldurra.\nFeminismora ekarrita, aitakeriarik ez dugu nahi, guk aldarrikatzen dugu erdigunea, gure bizitzen jabe eta etorkizunaren jabe izan nahi dugu eta defendatuko gara; beldurra espaloiz aldatzera doala diogunean, orduan, feminaziak bihurtzen gara. Haien pribilegioak kolokan ikusten dituztenean maskarak erortzen dira eta erakusten dute direna eta daukatena. Samurtasuna, goxotasuna, irria da aurre egiteko bidea.\nGarai zailak dira poesiarentzat?\nEz ez dut uste garai zailak direnik poesiarentzat. Zein zentzutan diozu?\nZaila da irakurleek aukeratzea poesia irakurtzeko, beste genero batzuen aurrean. Esklusiboagoa da poesia. Itxura hori izan dezake askorentzat.\nEuskara eta euskal literatura irakaslea nahiz DBHn eta Batxilergoan. Horri esker, eta liburua argitaratu dudanean, jende asko etorri zait esanez poesia ez duela inoiz irakurri, eta euskaraz are zailagoa zaiela. Ikasleekin gauza bera gertatzen zait. Orduan esaten diet, ‘ez zarete konturatzen, zuek poesia egunero kantatzen duzue’. Poesia irakurri agian ez, baina kantatu, kantatzen dute. Kanten letrak asko eta asko poesiak dira, poesia musikatuak dira pila bat… hori da poesia.\nZaila den? Zaila ez dut esango, poesia irakurtzeak beste irakurketa modua eskatzen du, ezin duzu nobela baten moduan irakurri, beste tempus bat, beste pausa bat, beste modu bat eskatzen du. Landu behar dugun gauza bat da. Bizi garen gizarte honetan poesia zertarako? Bada bizitzeko, arnasteko. Jo dezagun erroetara. Aldaketak, eraldaketak eta iraultzak, konpromisoa eskatzen dute, eta norberaren errebisioa. Korrontearen kontra joatea oso gogorra da, eta zaila. Liburu bat idazteak, poesia bat idazteak garrantzi handia izan dezake, aldarrikapen kantu bat abesteak bezala. Poesia bada eraldatzailea, bada iraultzailea.\nProiekturen bat duzu esku artean, aurrera dezakezu zerbait?\nBai, beste proiektu bat dut esku artean eta dena ondo bidean berehala amaituko dut. Gero argitaletxeren batek argitaratzen duen ikusi beharko dugu.\nBestelakoa da,epe laburrean espero dut argia ikustea proiektu horrek; ez dut gehiago aurreratuko.


Nazioarteko zientzialari-talde batek Esne Bidetik gertuko galaxietako baten neurririk zehatzena lortu du | Consumer\nNazioarteko zientzialari-talde batek Esne Bidetik gertuko galaxietako baten neurririk zehatzena lortu du\nAstronomoek kalkulatu dute NGC300 Lurretik 6 milioi argi-urtera dagoela\nTxiletarrez, europarrez eta iparramerikarrez osatutako zientzialari-talde batek inoiz aurkitu den neurririk zehatzena lortu du Esne Bideko ondoko galaxietako batean. Aurkikuntza astronomia modernoan distantziak zehazteko erabilitako cepheid izarren argitasunaren azterketatik abiatuta egin da.\nEuropako Behatoki Australeko (DBH) ISAAC infragorri-kamera baten eta sakonera handiko teleskopio baten laguntzaz, astronomoek NGC300 galaxia espiraleko hiru eremutako irudiak lortu zituzten; bertan, “cepheid izarren” 16 periodo aurkitu zituzten, DBHk adierazi duenez.\n“Cepheid” izarrak gorputz desberdinak dira, eta denbora-tarte erregularretan argitasun jakin bat erakusten dute denbora-tarte oso zehatz batean. Datu horien bidez, gorputzak espazioan non dauden jakiteko gai dira zientzialariak.\nLehenengo “cepheid” izarraren aurkikuntzari esker,% 3ko errore-marjina duen talde horrek zehaztu ahal izan du NGC300 galaxia Lurretik 6 milioi argi-urtera dagoela.\nEsne Bidea espazio galaxia-eu


Ostpolitik - Wikipedia, entziklopedia askea.\nWilly Brandt (ezkerrean) eta Willi Stoph, bi Alemanietako buruzagien lehenbiziko bilera 1970. urtean Erfurt hirian.\nOstpolitik (euskaraz Ekialdeko Politika) 1969-1974 bitartean Alemaniako Errepublika Federaleko Kanpo Harremanetarako Willy Brandt ministroak, gerora Alemaniako kantzilerra izango zenak, bere herrialdea eta Ekialdeko Europako herrialdeen arteko harremanak, Alemaniako Errepublika Demokratikoa barne, normalizatzeko burutu zuen saiakera deskribatzeko erabili ohi den izendapena da. Izendapen honen jatorria, orduko Konrad Adenauer kantzilerrak zioen moduan mendebaldera bakarrik begiratu beharrean, ekialdera begiratzeko asmoan datza.\nOstpolitik politikaren ezaugarri nagusiak Hallstein doktrinaren baztertzea eta Polonia eta Ekialdeko Alemaniaren arteko muga zen Oder-Neisse lerroaren onarpena ziren. Bestalde, Ekialdeko Europa eta Sobietar Batasunarekin merkatal harremanak ere areagotu egin ziren.\nWilly Brandt kantzelariaren adierazpenaAldatu\n« Ezin da zalantzan jarri Alemaniako Errepublika Federaleko gobernuak, nazioarteko zuzenbidea kontuan hartuta, Alemaniako Errepublika Demokratikoa onartzea. Alemanian bi estatu egon arren, ez dute elkar atzerritzat hartzen; estatu bien arteko harremanek bereziak izan behar dituzte, nahitaez.\nGobernu federalak AEBri, Britania Handiari eta Frantziari aholkatzen die gogo biziz jarraitzea Sobietar Batasunarekin hasitako negoziazioak, Berlingo egoera arintzeko eta hobetzeko.\nWilly Brandt kantzelariaren adierazpena Bundestagen, 1969ko urriaren 28an


Sergio Lopezi elkarrizketa. Ekintzailea eta INDAR CROSSFITeko entrenatzailea\nGaztea da, jatorra, lotsati samarra, baina badu harrapatzen zaituen zerbait, beregan sinistera eta bere klaseak probatzera bultzatzen zaituen zerbait. Eta probatu ondoren konturatzen zara ez zebilela gezurretan, ezta errealitatea puzten ere. Crossfitak harrapatu egiten zaitu erabat.\nGoithinkers. Create is good.\nOlatz Olasagasti eta Izaskun Suarez beraien txikien eskolako jolastokian ezagutu zuten elkar eta Izaskunek, marketing arloa oso gustoko izanik eta gai honetan espezializatua denez, Olatzen proiektuarekin bat egin nahi izan zuen, sormen arloan ingeniaria berau. Talde bikaina osatzen dute, izugarri gozatzen dute elkarrekin lan eginez eta lan mota honetan, eta nabari da. Bi emakume hauek, beraien lanpostu finkoa lanpostu iraunkor batengatik aldatu nahi izan zuten eta egun, ilusioz beterik, Goithinkers sortu dute.\nZuen lana hitz gutxitan…\nAna Mariscal elkarrizketatu dugu. Oiassotrans\nBere bulegoan sartu naizenean, telefonoa etengabe ari da joka, azken orduko aldaketek sortarazten dituzten atergabeko deiak. Bezeroen eta garraiolarien arteko elkarrizketak tartekatzen ditu lasaitasuna eta irribarrea galdu gabe. “Beharbada orain ez da momentu egokia”, esan diot, baina horrela izaten omen da beti eta, orain, beste edozein une bezain ona dela esan eta barrura sartzera gonbidatu nau.\nEta dei batetik bestera, pozik, irribarretxu eta lasaitasunez gure galdera guztiak erantzun dizkigu.\n2014(e)ko maiatzak 23\nMaria Jose Garcia, Absenta Accessories; talentu ugari dituen ekintzailea\nMaria José Garcia, Valentziakoa eta Oarsoaldean finkatua. Hurbila, langilea oso eta bere arimak gidaturik eskuekin lan egiten duten pertsonek izaten duten lasaitasuna transmititzen duena. Eta emaitza, maitasun askorekin egindako pieza bereziak.\n2013(e)ko urriak 24\nFelix Vela, Diversius.com-en bazkide sortzailea\nKarismatikoa, lotsatia, atsegina, xumea eta Forvo.com bezalako proiektu eta ideia txundigarriak dituena, Life aldizkariak munduko 50 web orri onenen artean izendatua. Horrelakoa da Felix Vela eta honela hitz egiten digu Diversius-eri buruz; proiektu interesgarria hau ere.\nOarsoaldeako Euskara Batzordeak hizkuntza honen sustapenerako hainbat eremutan lan egiten du, familia, gazteak eta haurretatik hasi eta lan-mundua edo irakaskuntzaraino, merkataritza edo eremu ludikotik igarota.\nEskola kirola, aisialdi eremuaren zati garrantzitsu bat da eta hori dela eta, orain dela hamarkada batetik hona abian dagoen plan zehatz bat garatzen ari dira. Helburua eskola kirolaren garapena euskaraz egitea da, begiraleen euskararen ezagutza eta erabilera bermatuz eta baita beraien kirol prestaketa ere.\nAne Bergara, eskola kiroleko begiraleak, bere esperientzia kontatzen digu.\nTelefono konpainia batek 700€ erreklamatu zizkion berak kontratatu ez zituen 3 lineagatik\nOrain dela urtebete, Maria Gabriela Berra oso kezkatuta zegoen. Telefono konpainia batek 700 euro eskatu zizkion berak kontratatu ez zituen 3 lineagatik. Oarsoaldea Garapen Agentzian dagoen Kontsumitzaileen Informaziorako Bulegora jo zuen, eta bertan jasotako aholkuei esker arazoa konpontzea lortu du.


Nahikari Garcia eta Mikel Iturria omenduko dituzte Andoainen, larunbat honetan - Urnieta - Aiurri.eus\nNahikari Garcia eta Mikel Iturria omenduko dituzte Andoainen, larunbat honetan\nJon Ander Ubeda 2019-09-20 10:30\n"Mugi Andoain!" ospakizunaren baitan, eguerdiko 12:00tatik aurrera Zumea plazan hasiko den ekitaldian Urnietako bi kirolariei gorazarre egingo diete. Iturria txirrindulariak Andoaingo eskolan eman zituen lehen pausoak. Garcia futbolariak Andoain du bizitoki, gaur egun.\nBi urnietarrek Andoainen omenaldia jasoko dute. Biak, gainera, kirolariak. Profesional mailan hain zaila den arrakasta probatu dute biek ala biek, sekula ahaztuko ez duten 2019. urtean. Iturriak irailean garaipen ikusgarria lortu zuen Espainiako Vueltan, mundu mailako Pro Tour lasterketan. Garciak Errealarekin Kopa irabazi eta Munduko txapelketan jokatu du.\nAndoainen eta Urnietan, bi herrietan dira maitatuak. Mikel Iturriari, esaterako, gaur omenaldia egingo diote 18:00tatik aurrera San Juan plazan. Eta bihar 12:00tan Zumea plazan.\nNahikari Garcia biharko Andoaingo omenaldiaren bigarren protagonista izango da. Eta, laster, Urnietan omenaldi berria jasoko du. Gabirondo segalariarekin batera jaien hasierako pregoia eta txupinazoa botako baitute.\nMugitu Andoain, hainbat kirol jardunaldi larunbat honetan\nXabier Lasa ira 18 Andoain\nAndoaingo Udalak kaleetan barrena kirola “familia giroan eta erritmo lasaian” praktikatzeko hainbat ekintza antolatu ditu larunbaterako...


DESKARGATU ANDROID STUDIO 3.1.2.173.4720617 - PROGRAMA BERRIKUSPENAK - 2019\nKonponketa egiteko pentsatuta, baina ez al dakizu gela nola itxura izan behar duen? Ondoren, 3D modelatze programak lagunduko dizute. Haien laguntzaz, gela bat diseinatu eta altzariak nola antolatu diren ikusi ahal izango duzu eta zer wallpaper hobeagoa izango den. Interneten daude, hala nola, eskuragarri dauden tresnen eta irudi-kalitateen arabera desberdinak diren programak. Horietako bat - KitchenDraw\nKitchenDraw sukalde eta bainugelarako 3D modelatzerako ordaindutako programa da. 20 orduko demoa deskargatu eta bere gaitasunak ezagutu ditzakezu. KitchenDraw-ek diseinatzaile guztiek behar duten tresna modernoak eskaintzen ditu. Oinarrizko ezaugarriez gain, hainbat funtzio ditu.\nIkusteko gomendatzen dugu: altzariak diseinatzeko beste programa batzuk\nProiektu bat sortzean, gonbidatzen zaitu eredua egingo den kolore eskema aukeratzeko. Hainbat kolore konbinatu eta kolore konbinazio interesgarriak sor ditzakezu. Gainera, altzarien kolorearekin batera, altzarien xehetasun txikien formatua hauta dezakezu: heldulekuak, lanerako gainazalak, lanabesak, etab.\nProgramak altzarien eta altzarien ohiko katalogo estandar bat du. Erabilgarri dauden objektu guztiak erabiliz, sukalde eta bainugelen hainbat eredu sor ditzakezu, edo guztiz eskuz sortu elementu bakoitza hutsetik. Baina hori ez da dena. Katalogo osagarriak beti deskargatu eta programa kargatu ditzakezu.\nLanaren edozein momentutan, proiektatutako eredua hiru dimentsiotan ikusi ahal izango duzu, ikuspuntutik, atalean, marrazki baten forma ... Baina PRO100 ez bezala, hemen beharrezko proiekzioak guztiz pertsonaliza ditzakezu: ikusi angelu, zehaztu objektuen tamaina eta .d.\nKitchenDraw-en, oinezko moduan sartu eta eredua alde guztietatik ikuskatu dezakezu, jolasten ari bazen bezala. Ibilaldi bat grabatu dezakezu eta programa zuzenean bideo animatu gisa antolatu dezakezu, eta hori ez da Google SketchUp-en egin. Bideo grabazioak bezeroari proiektu bat erakusteko erabil daitezke.\nKitchenDrow-ren funtzioa da 3D bisualizaziorik onena ematen duela eta kalitate handiko pseudo-argazkigintza eskuragarri dauden constructor guztien artean. Lortu argazki distiratsua eta koloretsua modu pertsonalizatuan "Photorealistic" moduan.\nProgramak gastatu dituzun material guztien erregistroak gordetzen ditu. Erabiltzen duzun barruko elementu guztien prezioa zehaztu besterik ez duzu egin behar. Ondoren, botoi bat sakatuz, proiektuaren kostuaren inguruko txosten osoa jasoko duzu.\n1. Interfaze sinple eta intuitiboa;\n2. Abiadura handikoa;\n3. Kalitate handiko irudiak;\n4. Prestatutako elementuen oinarri izugarria eta katalogo gehigarriak deskargatzeko gaitasuna;\n5. Russified interfazea.\n1. Ez duzu programa erosiko, baina erabiltzeko ordu bakoitzeko ordainduko duzu;\n2. Sistema altuko eskakizunak ditu.\nKitchenDraw sukaldea eta bainugela 3Dko modelizazioa egiteko sistema profesional bat da, baita altzarientzako altzariak ere. Bertan tresna ugari eta katalogo bat aurkituko dituzu objektu ugarirekin: gelako atetik gelako gela osoarentzat. KitchenDrow ordaindutako programa da, baina bere prezioari dagokio.\nDeskargatu KitchenDraw Trial\nAstra diseinatzaile altzariak bCAD Altzariak K3-altzariak Gela antolatzailea\nKitchenDraw sukalde eta bainugelako barruko hiru dimentsiotako modelaketa egiteko programa profesionala da, gelako altzarien hautaketa eta ikusizko antolaketa.\nGaratzailea: Creative Workshop\nKostua: $ 540\nTamaina: 601 MB


Etendako asmo eraldatzailea - Bizkaiko Hitza\nEtendako asmo eraldatzailea\nFuncor kooperatiba 1955ean sortu zuten, eta industria, hezkuntza eta kultura landu eta sustatu zituen Elorrion. Andoni Esparza Gallastegi izan zen proiektuaren sortzailea. Jardunaldi batzuk egingo dituzte bihar, kooperatiba horrek Elorrion eta inguruan izan zuen eraginaren berri emateko eta historia ezagutarazteko.\n2022, ekainak 03 Albisteak, Asteko Gaiak, Bizkaia, Ekonomia 178\nEuskal Herria astindu zuen 1936ko gerraren eta gerraostearen ondoren, 1950eko hamarkadan, ekonomia suspertzen hasia zegoela, aitzindaria izan zen proiektu bat sortu zuten Elorrion: Funcor kooperatiba. Enpresa munduari begira, galdategi eta nekazaritzarako makinak ekoizten zituen kooperatiba bat egin zuten. Euskal Herrian, Espainian, Galizian eta Herrialde Katalanetan lehenago beste inork egin ez zuena egin zuen: nazioartera teknologia esportatu zuen lehen enpresa izan zen.\nHizkuntza eta kultura ere ardatz izan zituen. Euskal Herriko lehenengo doako ikastola sortu zuen. Eta, Jorge Oteiza artistaren asmoei jarraituta, eskola esperimentala sortu, eta haurrentzako unibertsitatea abian jartzen saiatu zen. Ama Lur (1968) filmaren finantzaketan lagundu zuen, Elorrioko Arriola antzokia sortzeko ekarpena egin zuen, eta, Funcorri esker, Elorriok txirrindulari talde profesionala izan zuen. Euskadiko Kutxa sortzeko proiektuan ere parte hartu zuen. Horren guztiaren sustatzailea izan zen Andoni Esparza Gallastegi (Elorrio, 1932-Iruñea, 2012). Sortzailea bera eta haren proiektua izango dituzte aztergai bihar Esparzaren jaioterrian, Funcor: kooperatiben Elorrioko hazia jardunaldien barruan.\nAndoni Esparza Gallastegi Gizartegintza elkarteak antolatu ditu jardunaldiok, Elorrioko Udalaren, Laumunarrieta 1937 memoria elkartearen eta Gerediaga elkartearen laguntzarekin. Julia Itoiz izango da hizlarietako bat, La otra experiencia: el libro que nadie quiso publicar a Jorge Oteiza liburuaren egilea. Liburu horretan jaso zuen, Esparzaren ahotik, Funcor kooperatibaren historia. Lagun handia zuen Esparza, eta “etorkizunera begirako sena zuen” gizon “bikain” gisa deskribatu du: “Andoni existitu izan ez balitz, Funcor ez zen inoiz egongo”, ondorioztatu du.\n1950eko hamarkadaren erdialdera erein zuten Funcorren hazia. Itoizen ustez, “euskal herritarron idiosinkrasiatik ere” sortu zen, hain zuzen, “auzolanerako dugun kulturatik. Naturala zen Euskal Herrian industrializazioaren barruan kooperatibismoaren formulak garrantzia izatea”.\nEsparzak egindako ibilbide ausarta goraipatu du, eta kritika egin dio jarri zizkioten oztopoei. “Funcor izan zuen arrakastarengatik bukatu zen. Herrialde arabiarrekin ere kontratu garrantzitsu bat sinatzekoa zen”. Itoizek esan du orduko Espainiako Gobernuak ez zuela horrelakorik onartu nahi. “Francoren gobernua eta botere ekonomikoak horrek zekarren arriskuaz jabetu ziren. ETA baino arriskutsuagoak ziren eurentzat. Benetako independentziaren giltza zuten: ekonomikoarena. Orduan erabaki zuten ezetz, bukatu zela. Andoni atxilotu egin zuten, eta ETAko kide izatea leporatu zioten”.\nMondragon kooperatiba sortzen ari zen Jose Maria Arizmendiarretak eta Funcorren kudeaketa bere gain hartu zuen Euskadiko Kutxak proiektua zapuzten utzi zutela ere salatu du Itoizek. Bihar gai horiek ere aztergai izango dituzte, Elorrioko kooperatibak landu zituen askotariko arloen historiarekin batera. Hasieran, jardunaldiak herriko kultur etxean egitekoak ziren, baina interes handia sortu dela eta, lekuz aldatu dute: Alkartu elkarte gastronomiakoan egingo dituzte.\n23 urte zituela, Andoni Esparza zenbait mekaniko, galdaketa plaketako aditu eta moldatzailerekin harremanetan jarri zen. Kooperatiba erregimeneko enpresa bat sortzeko asmoaren berri azaldu zien, eta Elorrion sortu zuten.\nGerediaga elkarteak 2009an argitaratu zuen Astola aldizkarian Iñigo Agirre ikerlariak jaso zuenez —hura izango da biharko hizlarietako bat—, 1956aren erdialdera hasi zen martxan galdategia. 1958an, ehun langile zebiltzan han; 1960an, 250, eta 1970eko hamarkadako bukaerarako, laurehun ziren.\nBurdinurtuan trebatuak zirela ikusita, nekazaritza merkatua aztertzeari ekin zioten. Lan horretan ere ondo moldatu ziren seinale, Espainiako Estatuan siloen merkatuan nagusitu ziren hasieran; 1968tik aurrera, berriz, Filipinak, Mexiko, Kuba, Ekuador, Paraguai, Portugal, Kuwait eta Arabiar Emirerri Batuetara ere zabaldu zuten merkatua.\nItoizek adierazi du kooperatibaren sorrerak ordura arte Elorrion eta inguruetan ezezaguna zen lan eredu bat ekarri zuela. “Besteek ez zuten sentsibilitate soziala zuen Andonik. Langileekin elkartu zen, baldintza beretan, enpresa demokratiko bat sortzeko. Enpresa eta gizarte testuinguru osoa irauli zuen”.\nEredu kooperatiboak ezaugarri eta betebehar batzuk finkatzen zituen. Besteak beste, irabazien %15 gizarte ekintzara bideratu behar zituzten. Hezkuntzak eta kulturak kezka handia sortzen zuten Esparzarengan. Gainera, euskararen eta euskal kulturaren kontrako jazarpenagatik arduratuta zegoen. Egoera horretan, Funcor ikastetxea sortu zuen: neska-mutilentzako ikastetxea, doakoa eta euskara ardatz zuena.\n1958an hasi zuen ibilbidea. 25 ikasle aritu ziren lehen ikasturte hartan. Bi urte geroago, eskari handia ikusita, Elorrion bertan, San Juan kalean, Funcor akademia ireki zuten. Huraxe izan zen Euskal Herriko lehenengo ikastola. 8 urtera arteko ikasleak hartu zituzten. Eskaria goraka zihoan, ordea, eta 1963an Funcor ikastetxeak lehen hezkuntzako eta oinarrizko batxilergorako beharrei erantzuteko baliabideak jarri zituen. Ikasleek emaitza onak izan zituzten, nahiz eta batxilergokoek Bilboko institutuan egin behar zituzten azterketak.\nFuncor ikastolak 1969-1970eko ikasturtea izan zuen azkena. Iñigo Agirrek azaldu zuenaren arabera, Euskadiko Kutxaren esku hartzearen ondorioz itxi egin behar izan zuten, nahiz eta oinarrizko batxilergoaz gain goi mailakoa eskaintzea ere aztertzen ari ziren.\nAgirrek Astola-n zekarren baliabide ekonomikorik ez zutenei unibertsitate ikasketak egiten laguntzeko bidea ere zabaldu ziela Funcorrek, ohorearen kreditua sortuta. Ikaslearekin zuzenean tramitatzen zuten, bermerik edota interesik ezarri gabe. Ikasleek baldintza bakarra bete behar zuten: ikasturte osoa gainditzea.\nItoizek proiektuaren garrantzia eta helburuak azpimarratu ditu: “Burujabetza zuen ardatz, kulturaren zaintza, kultura denei zabaltzen zien, eta, gainera, kultura berria zen, eraldatzailea”.\nAndoni Esparza Gallastegik eta Funcorrek hezkuntza eta euskal kultura sustatzeko zuten kezka ezaguna bihurtu zen. Jorge Oteiza artistaren belarrietara ere iritsi zen, eta Elorrioko proiektuaren sustatzailearengana gerturatu zen. 1960ko hamarkadaren erdi aldera, diktadura frankista bete-betean eta euskal kulturaren pizkundearen garaian, ordura arte ezagutu gabeko proiektu pedagogiko bat definitu zuten Elorrion. Oteizak eta Esparzak, Jose Antonio Sistiaga eta Esther Ferrer artistekin batera, Celestin Freinet pedagogo frantsesaren lana abiapuntu hartu, eta Elorrioko Eskola Esperimentala jarri zuten martxan. Hori bakarrik ez: Haurrentzako Unibertsitatearen proiektua ere egin zuten. Sistiagak Parisen ezagutu zuen Academie Du Jeudi pintura tailerra. Umeen bat-bateko sormenean oinarritutako esperientzia hartan inspiratuta, adierazpen askerako tailerra (TEL) sortu zuen, Donostian.\nEsperientzia horietatik abiatuta eta Oteizak gidatuta, Sistiagak Freineten irakaskuntza librearen metodologia ezarri zuen Elorrion. 11 hilabete iraun zuen esperientziak. Nahiz eta ez zen gauzatu, Oteizak Elorriotik Euskal Herrira hedatu nahi zuen Haurrentzako Unibertsitatearen saiakera ere bertan ondu zuten.\nItoizek azaldu du Oteizak Euskal Herriaren etorkizunarekin lotzen zuela proiektua: “Uste zuen haurren arima aldatuz gero herriaren arima eta herria bera alda zitezkeela”. Funcorrek unibertsitatea egiteko lurrak ere erosi zituela kontatu du: “Gaur egun Eroskiren biltegiak daude lur horietan. Azken laurogei urteetan gure herriarekin gertatu dena azaltzen duten metafetako bat da hori”. Biharko jardunaldien garrantzia azpimarratu du: “Andonik historia berreskuratzea eta ezagutaraztea nahi zuen”.\n+ Andoni Esparza Gallastegi, gaztetatik herrigintzara emana


Elika Ikerketa | Elikagaien Segurtasunaren arloan ikertzeko 2018-2020rako lehentasunak – Horizon 2020 - Elika Ikerketa\nBidaltze data 20 urtarrila, 2017\nEuropako Batzordeak (EB) Horizon 2020 programaren 2018-2020ko azken epeari aurre egiteko programazio estrategikoa argitaratu berri du.\nJoan den urtetik, EBren Programa Batzordeak lanean ari dira 2018-2020rako lan-programak (WP) definitzeko. Programa horiek ikertu beharreko arloak biltzen dituzte hainbat gairi buruzko deialdien bitartez, eta gizarteko erronkak ere bai. Behin betiko lan-programak datorren urrian argitaratzea espero da.\nArlo bakoitzeko alderdi interesdunei kontsultak egin eta kide diren estatuekin jorratu beharreko lehentasunak eztabaidatu ondoren, irismen-dokumentuak (“scoping papers”) egin dira. Dokumentu estrategiko horietan bildu dira 17 gaiei dagozkien hurrengo WPetako ikerketaren eta berrikuntzaren arloko lehentasunen ildo nagusiak. Horrez gain, dokumentu orokor bat ere osatu da.\nZehazki, Elikagaien segurtasuna, nekazaritza eta basogintza iraunkorra, itsas ikerketa eta barneko uren ikerketa, eta bioekonomia izeneko 2. Gizarte Erronkari dagokion irismen-dokumentuan, datozen 3 urteetan (2018-2020) jorratu beharreko ikerketaren eta berrikuntzaren arloko 5 lehentasun estrategiko hauek ezarri dira:\nKlima-aldaketari aurre egitea lurrean eta itsasoan.\nMurriztean, berrerabiltzean eta birziklatzean oinarrituriko ekonomia zirkularrera igarotzea.\nEkosistema funtzionalak, elikadura-sistema iraunkorrak eta bizimodu osasungarriak.\nLurreko eta itsasoko berrikuntza handiak sustatzea: merkatu, balio-kate eta produktu berriak.\nLurralde adimendun eta konektatuak garatzea, eta balio-kateak ezartzea landa-eremuetan eta kostaldean.\nScoping paper 17 thematic areas (deskargatu 09-SC2-Elikagaien Segurtasuna)\n2. Gizarte Erronkaren (Elikadura Segurtasuna) WPa gauzatzeko prozesua\nScoping paper Estrategia Orokorra


Higiezinezko Ondasunen gaineko Zerga eta San Martingo ortuen tasa ordaintzeko epeak abuztuan irekiko dira — Oñatiko udala\nHigiezinezko Ondasunen gaineko Zerga eta San Martingo ortuen tasa ordaintzeko epeak abuztuan irekiko dira\nHigiezinezko Ondasunen gaineko Zergaren kobrantza bi hilabete eta erdi atzeratu da osasun alarma dela eta\nHigiezinezko ondasunen gaineko zerga garrantzitsua da udalarentzat, aurten, adibidez, 2.364.000 euroko ekarpena egingo baitio. Etxe, lokal edo terreno baten jabe den orok ordaindu behar du udalaren kontribuziñoa zeritzona. Abuztuaren 1ean, 11.000 pasa ordainagiri bideratuko ditu udalak: 9.737 contribución urbana deritzon zergari dagozkio eta 1.441 berriz, rusticari.\n2016an gaurkotu ziren hiri-lurretan dauden ondasunen balio katastralak eta zenbait jabek gora-behera garrantzitsuak izan zituzten. Baina ordutik ez da aldaketa esanguratsurik izan. 2020an udal zerga eta tasak KPIaren arabera %0,67 eguneratzea erabaki zen eta ondorioz, udalaren diru sarrerak pitin bat igoko dira higiezinezko ondasunen gaineko kontzeptu honetan. Iaz baino 4.000 euro gehiago batuko dira.\nAurten ere, inor erroldatuta ez dagoen etxebizitzei % 100eko errekargoa aplikatuko zaie. Halako 307 agiri bideratu dira aurten. Familia ugariek bestalde, ohiko etxebizitzaren kontribuziñoan % 15eko hobari orokorra jasotzen jarraitzen dute. Baina egiaztatzen diren diru sarreren arabera hobaria handitu daiteke, % 50 edo % 90era arte. Horretarako urteko errenta aitorpena aurkeztu beharko dute.\nHigiezinezko ondasunen gaineko zerba ordaintzeko epea ezohiko datetan dator Covid-19ak hala eraginda; abuztuaren 1etik irailaren 15era luzatuko da. Ordainketa helbideratuta dutenei, azken egunean, irailaren 15ean kargatuko zaie. Baina kontu egin beharko da Trakzio Mekanikodun Ibilgailuen Zerga ordaintzeko borondatezko epea ere irailaren 15ean amaituko dela, eta oraindik 500en bat agiri ordaintzeko daudela.\nAzkenik esan, San Martingo ortuen tasa ere orain, abuztuaren 3tik irailaren 25era ordaindu behar dela. Kasu honetan tasa txikia da, 4,45 euro besterik ez. Berez 5,10 euro zen baina alarma egoera tarteko, ortu publikoen erabilera debekatuta egon zen hilabete eta erdiari dagokion zati proportzionala kendu da. 72 erabiltzaile daude une honetan San Martingo ortuetan eta horiei kobratuko zaie udal tasa.


'Salvados' Euskal Herrian berriz ere • ZUZEU\nGaur 22:25ean, La Sextaren ‘Salvados’ saioa Euskal Herrira bidaiatuko da berriz, ETAren amaieraren ondoren euskal gizartea nola bizi den ezagutzera eta ezagutzera ematera. Zer eskainiko digu Jordi Évolek oraingoan?\nAurreko asteko saioak, “Borrando a ETA”, ikaragarrizko ohiartzuna izan zuen Euskal Herrian, ikusleen %16k jarraitu zuen. Zuzeun ere jaso genituen zenbait gogoeta eta iruzkin. Programa ikusterik izan ez bazenuten, La Sextaren webgunean osorik ikus dezakezue.\nETA, Euskal Herria, La Sexta, salvados\n9 pentsamendu “‘Salvados’ Euskal Herrian berriz ere”-ri buruz\nGari Garaialde 2011-10-23 15:34\nAtzo Salvados saiokoak PPk Donostian zuen ekitaldira joan ziren, eta Evolek Laura Martin, Juan Carlos Goena zenaren emazteari galdetu zion ea nola aurkeztu daitekeen PPren zerrendetan GALek erahildako terrorista baten emaztea, ea ez zen bandoz nahasi. Noski erreakzioak ikustekoak izango ziren…\nEa zati hau ere botatzen duten, nik gustura ikusiko nuke.\nOier Aranzabal 2011-10-23 16:50\nAldez aurretik badakigu zerrikeria bat izango dela, bere besteak bezalakoa.\nassar 2011-10-23 18:35\nEz nuen aurrekoa ikusi, eta ez dut hau ikusiko. Aski da, “gatazkaren” azalpenak espainiarren ikuspuntutik ikusteaz nazkatu naiz.\nassar 2011-10-23 18:38\n“Etsaiaren esanahien saltsa egiten laguntzen duzu, eta zure esanahien saltsa egiteko inolako ahaleginik ez duzu egiten”\n“Bi aukera dauzkazu: zure komunikazioaren kontrolari eutsi edo hedabideen manipulazioa salatu, salatu, salatu, salatu…”\nIker Tubia 2011-10-23 19:05\nZerrkeria erakargarria, seguru niok, Oier, hi ere telebistaren parean egonen haizela.\nOier Aranzabal 2011-10-23 19:23\nZerrikeria handia. Kritikatzeko ikusi behar. Ala?\nJurtzixabi 2011-10-23 23:56\nSaioa ikusi berritan, ezer berririk ez; hala ere, nabarmetzekoa da Martxelo Otamendiren argitasuna, estatuaren biktimak ere badirela bitan gogorarazi baitu. Barrealdi ederra nirea Jordi Évolek galdetu dionean ea noren bitartez heltzen diren ETAren agiriak-eta: “No se lo dije al juez Garzón, te lo voy a decir a ti” bota dio ziplo, kazetari tolosarrak hain berea duen zorroztasun horretaz. Bestalde, nazkagarri deritzot euskal musika behin eta berriro erabiltzeari ETA mintzagai duten programei kutsu negargarri-sentimentala emate aldera: Txoria txori, Herdoilarena, Izarren Hautsa… Xalbadorren Heriotzean jartzea baino ez zitzaien falta! Euskal musika modernoaren “hit parade”ak hain ongi ezagutzen badituzte, nolatan ez dira beste zerarik girotzeko sekula aditzen?\nIrati 2011-10-24 20:14\nba nik ere ikusi nuen. arrazoia berbera da ikusteko eta ez ikusteko: zerrikeria hutsa dela, oierrek esan duen bezela.\nIker Tubia 2011-10-24 21:55\nBa nik esanen nuke aldatu egin dela musika Borrando a ETA saiotik Reiniciando Euskadi saiora. Lehengo txalaparta doinu hotzetatik, musika itxaropentsura pasatu da. Nik behinik behin horrela ikusi dut. Euskal musika erabiltzea normala da; Euskal Herriaz mintzo den saioa Espainiako telebista batek egin du. Guk errebolta arabiarren inguruko erreportajea eginez gero Euskal Herrirako, seguruenik, musika arabiarra (edo arabiar mundua gogora ekarriko diguna) erabiliko genuke. Seguruenik, ez genuke bertako pop talde bat hartuko.\nGainontzekoan, hau da, saioari dagokionean, erabat ados guziekin: zerrikeria.


Sare sozial batetik atera al dezaket betiko eta arrastorik utzi gabe? | Consumer\nSare sozial batetik atera al dezaket betiko eta arrastorik utzi gabe?\nSare sozial garrantzitsuenek behin betiko alde batera uzteko aukera jasotzen dute, nahiz eta ez diren erantzule egiten hirugarrengoei emandako informazioaren erantzule edo bilatzaileek ezin dutelako\nIrudia: Knight Foundation\nDenbora batez, sare sozial batean gure kontua etetea edo desaktibatzea nahiko erraza da, eta etorkizuneko uneren batean berriz ere iritzia aldatzen badugu berriro hartzeko aukera uzten du. Facebook, Twitter, WhatsApp edo Instagramen kontua behin betiko kentzea konplexuagoa da, baina edozein erabiltzaileren eskura ere badago, ondoren azaltzen den bezala. Hala ere, zerbitzu gehienak ez dira arduratzen gure kontaktuetako edo modu publikoan azaldu ditugun harresi edo time line oharrez, irudiez eta bideoez. Hala, guk gomendatutako iruzkin, tuit, argazki edo artikulu bat berriro agertuko litzateke norbaitek berreskuratuko balu, edo Googlek indexatu egingo balu.\nIrudia: Foight Foundation\nDesaktibatu nire kontua Facebook-en\nFacebooketik irtetea ez da zaila, baina jakin behar da non egin klik. Hasteko, bereizi egin behar da aldi baterako Facebook uztea edo gure kontua ezabatzea behin betiko.\nFacebooketik irtetea ez da zaila, baina jakin behar da non egin klik\nAldi baterako atsedena hartu nahi badugu, itzultzeko eskubidearekin, gure kontua bertan behera utzi behar dugu. Hori gure hasierako orrialdetik egiten da. Goiko menu-barran, eskuineko ertzean, goitibeherako menu bat adierazten duen gezi txiki bat dago. Gezian klik egiten badugu, menuko aukerak agertuko zaizkigu; horietako bat “kontuaren konfigurazioa” da. Konfigurazio horretan, ezkerreko beste menu bat irekitzen dugu, eta hor “segurtasuna” aukera ikusiko dugu. Egin klik segurtasunean, eta elkarrizketa-koadro bat irekiko da. Koadro horren behealdean “Desactivar cuenta” aukera agertuko da. Han, Facebook-ek kontua bertan behera uzteko aukera ematen digu, eta, beraz, gure eduki guztiak desagertu egingo dira eta gure lagunak ezingo dira gurekin harremanetan jarri.\nBaina sareak gure datuak eta edukiak gordetzen jarraituko du, itzuli nahi badugu. Nahi izanez gero, gure posta-helbidea eta pasahitza jarri besterik ez dugu egin behar zerbitzura sartzean; beraz, berriro aktibatuko da. Ez badugu adierazten mezurik jaso nahi ez dugula, nahiz eta desaktibatuta egon, jakinarazpenak jasotzen jarraituko dugu gure lagunek eduki berri bat jartzen duten bakoitzean.\nIrten betiko Facebooketik\nFacebook-en kontua behin betiko kentzea nahi baduzu, nahikoa da esteka honetan klik egitea, lortu ahal izateko. Aukera hori “laguntza” menutik sar daiteke, baina ez da erraza erabiltzaile arruntarentzat.\nInformazio guztiaren kopia bat deskargatzea komeni da, ez galtzeko\nGure kontua desagerraraztea erabaki badugu, jakinarazi behar diguzu kontua ezabatzeko epea 14 egunekoa dela, eta, ondoren, sarean ditugun eduki guztiak galduko ditugula. Beraz, gordetzen dugun informazio guztiaren kopia bat deskargatzea gomendatzen dugu gorde ahal izateko.\nEra berean, ziurtatzen digu datu horiek ez direla beste ezein erabiltzaileri ikusten. Hala ere, horman egindako iruzkinek eta gure kontaktuen edukiek izan ezik, beste pertsona baten edukitzat hartzen baitira; izan ere, horiek bilatzen badira, gerta daiteke. Ez dugu saihesten, halaber, norbaitek argazkiak ateratzeko eta irudi moduan kontserbatzeko aukerarik.\nGoogle-ri dagokionez, Facebook-ek bermatzen du bilatzaileak ezin dituela ezabatu edukiak.\nTwitter-ek ohartarazten digu ezin duzula kontrolatu Googlek cache grabatuak dituela cache formatuan\nNahiko erraza da Twitter-etik irtetea, nahiz eta harpidetza bat desaktibatzeko premisa batzuk hartu behar diren kontuan. Horretarako, nahikoa da “konfiguraziora” joatea, eta, “kontua” sartu ondoren, “desaktibatu nire kontua” aukera sakatzea. Orduan, Twitter-ek jakinaraziko digu desaktibazioak 30 egun iraungo duela, eta, aldi horretan, kontua berriro aktiba dezakegu saioa berriro martxan jarriz. Gero, kontua behin betiko ezabatuko da.\nKontu bat desaktibatutakoan, gure tuido guztiak beste erabiltzaile batzuen historikoetatik ere desagertzen badira ere, zerbitzuak ohartarazten digu ezin duela kontrolatu Googlek zenbait tuits izan ditzakeela, bereziki, cache izeneko kopia batean grabatuak edo oso hedatuak izan badira, eta bilaketetan erakutsi. Halaber, jakinarazten du desaktibazio eraginkorrarekin kontuaren datuak blokeatuta geratuko direla, eta, beraz, ezingo dugu erabili zaharreko erabiltzaile-izena, posta eta pasahitza.\nWhatsApp eta Instagram-etik irten\nWhatsApp ateratzeko, nahikoa da “doikuntzak” atalera joatea, “kontua” atalera sartzea eta “ezabatu nire kontua” sakatzea. Hala, kontuko datuak, profil-argazkia eta sortu izan genukeen talde guztiak ezabatuko dira, baita berehalako mezularitza-zerbitzua kendu nahi dugun telefonorako mezuen historia ere. Ezabatzeko, telefono-zenbakia sartzeko eskatzen digu aplikazioak.\nInstagramen kontua ezabatzen badugu, argazki guztiak ezabatuko ditugu eta betiko galduko ditugu\nInstagramen kasuan, zailagoa da ezabatzea, ezin baita telefonoaren app beretik egin eta ez da nahikoa pantailatik kentzea. Instagramen gune ofizialera joan behar da, gure datuak sartu eta sartu. Behin barruan, “profil” batera joango gara, gero “nire profila editatu” eta, orriaren amaieran eskuinean, “nire kontua etengabe kendu” aukera ikusiko dugu.\nHorrela egiten badugu, argazki guztiak ezabatuko ditugu eta betiko galduko ditugu. Facebooketik ere desagertuko dira, baldin eta sare sozial honetan partekatu nahi baditugu. Alternatiba gisa, gure argazkiak mugikorrera deskarga ditzakegu, zerbitzutik atera aurretik gordetzeko. Bestalde, jakin behar dugu zerbitzuan genuen erabiltzaile-izena ezin dugula berriro erabili.\nHobe da ezabatu beharrik ez izatea\nEgiten dugun eta esaten dugun horretan gizarte-sareak duen erantzukizuna argi eta garbi iristen da komunikazio publikoen arriskuez ohartarazteko eta gure kontaktuekin komunikatzeko alternatiba pribatuak eskaintzeko. Beraz, ohar jakin batzuk egin, irudi batzuk erakutsi edo pertsona batzuekin harremanetan jarri ez izateko modurik onena, lehenik eta behin, zerbitzuak eskaintzen dituen pribatutasun-aukerak ikastea eta postreari ahalik eta arazo gutxien ateratzea da.\nSare bat utzi beharrik ez izateko modurik onena eskaintzen dituen pribatutasun-aukerak aztertzea da\nUste orokorraren aurka, sare sozial bateko egonaldiaren helburu nagusia ez da gure lagunen zirkulua zabaltzea, baizik eta lehendik ditugunekin sakontzea. Hori dela eta, beste batzuen aurrean ikuspenik emango ez digun zerbitzuaren konfigurazio bat, guk partekatzen duguna Googlen eta beste erabiltzaile batzuetan agertuko dela ziurtatuko diguna, ezin izango da hedatu, egokia izan daiteke.\nIritzi eta edukien konpartimentu irekiago bat aukeratzen badugu, gutxienez ezagutza osoarekin. Hala ere, denborak gure alde jokatzen du, eta, beraz, erabaki dugu 2.0 zerbitzu batean baja ematea, eta nahi dugu, egun eta hilabete igaro ahala, gerta daitekeen guztia ahaztea, edo beste pertsona batzuek gurekin harremanetan jartzeko gaitasuna galtzea, aktibo jarraitzen duten erabiltzaileek sortutako informazio berria garrantzitsuagoa izango baita.\nDATU PERTSONALAK privacidad-eu sare sozialak


Store and Serve.com, fitxategi handiak ostatatzeko zerbitzua\ne-gor 2006/03/05 11:50\nDoanekoetatik, nire beharretarako egokiena\nEsku artean dudan web proiektutxo baterako fitxategi handiak ostatatzen dituen zerbitzu baten beharra nuen, doakoa ahal izanez gero. Justu egun horietan ordenagailuak eta interneti buruzko blog batzuetan horietako bi zerbitzu aipatu zituzten: Zhube.com eta Box.net. Baina bietako batek ere ez zituen nire beharrak asetzen. Azkenean, Google-en bilatuta aurkitu nuen egokia: Store and Serve.com.\nZhube.com probatu nuen lehenengo, baina ez zen egokia niretzat hainbat arrazoirengatik:\nArgazki, bideo edo audio ez diren fitxategiak zipeatuta igo behar dira derrigorrez; nire kasuan PDFak ostatatu nahi nituen, baina ez nituen zipeatuta igo nahi, konpresioan ez zelako apenas ezer txikitzen eta fitxategiak jaisten dituenari pauso bat gehiago (deskonpresioa) emanarazi nahi ez niolako\nTamainaz 20 MB diren fitxategiak igo daitezke gehienez, eta nire kasuan 25ekoak dira\n15 egunetan jaitsi edo ikusten ez diren fitxategiak ezabatu egiten dira automatikoki\nBox.net-i buruz irakurri nuen ondoren (1 GB ostatatzeko aukera ematen du doaneko bertsioan), baina honek ere ez zidan balio:\nGehienez 5 MB diren fitxategiak igo daitezke\nEzin dira publikoki konpartitu, pribatuan soilik (erabiltzaile / pasahitz bidez)\nMurrizketa horiek ordainpeko bertsioan desagertzen ziren, baina ez nuen ordaindu nahi ahal izanez gero.\nOrduan apur bat googleatuta Store and Serve.com aurkitu nuen. Honetan, erregistratu gabe ere 100 MBrainoko fitxategiak igo ditzakezu, 75 KB/s abiaduran jaitsi ahal izango direnak. Doaneko erregistroarekin oraindik gauza gehiago lortzen dira:\nIgo daitezkeen fitxategien tamaina 250 MB da\n150 KB/s abiaduran jaitsi daitezke, eta 5 fitxategi aldi berean\nGuztira 10 GBko espazioa\nEta ordainpeko erregistroarekin askoz gehiago duzu: 2500MBrainoko fitxategiak, 1000 KB/s-ko jaitsiera abiadura, 100GB-eko espazioa...\nHala ere, bi gauza baditu zerbitzuak hainbeste atsegin ez ditudanak:\nFitxategien jaitsiera ez da zuzena; ematen dizuten linkarekin euren orri batera zoaz eta han klikatzen duzu jaisteko botoian; orri horretan, noski, publizitatea erakusten dute\nHilabete baten fitxategi bat ez bada jaisten ezabatu egiten da\nBi defektu horiek ez dira hainbesterainoko ere. Publizitatearenak ez dit inporta, eta fitxategiak ezabatu ditzaten ekiditeko beti erabil dezaket programatxo bat hilean behin fitxategiak jaitsiko dituena. Eta edozein modutan, ordainpeko bertsioak ez ditu murrizketa horiek, beraz beti dago aukera ordainpekora pasatzeko. Horregatik zerbitzu honekin gelditu nintzen.


Beasain | Sukia Eraikuntzak\nEraikin berri bat Errekarte auzoan.\nEtxe berrian bilatzen dituzun lasaitasuna eta erosotasuna aurki itzazu. Beasaingo ingurune pribilegiatua, Loinatzeko ermitarako bidetik eta Igartzako monumentu multzotik gertu.\n2, 3 eta 4 logeletako 33 etxebizitzez osatutako sustapena, terraza zoragarriekin. Gainera, etxebizitza guztiak erabat hornituta daude, sukaldearekin eta neurrira egindako armairuekin. Garaje itxiak eskuragarri.\nZure etxibizitza berria edukitzeko aukera Beasainen!\nDeitu 943 30 29 13 zenbakira eta hartu zure hitzordua.\nSalmenta bulegoa: Nafarroa Etorbidea, 16 - Beasain (Aurrez hitzordua eskatu behar da).


Arkimedesen palinpsestoa - Wikipedia, entziklopedia askea.\nArkimedesen palinpsestoaren orrialdea. Testu elizkoia goitik beheruntz irakurgai dagoena da, aldiz, Arkimedesen idazlana ezkerretik eskuinera irakurgai dagoen eta ahulagoa den testua da.\nArkimedesen palinpsestoa (grezieraz Παλίμψηστο του Αρχιμήδη) jatorriz Arkimedes Sirakusakoa matematikaria, fisikaria eta ingeniaria eta beste zenbaiten idazlanen grezieraz eskuizkribu batean idatzitako testua duen eta kodex bat osatzen duen palinpsesto bat da.\nJatorrizko testua X. mendean idatzia eta bizantziarra zen, eta XIII. mendean kristau fraideek gainidatzi zuten. Ezabaketa erabatekoa izan zen.\nLuzaroan bere berririk inork izan gabe egon ondoren, 1840ko hamarkadan Constantine Tischendorf akademikoak Konstantinopla (gaur egungo Istanbul) hirira egindako bisitaldi batean ikusi eta berarekin batera orrialde bat eraman zuen, gaur egun orrialde hau Cambridgeko Unibertsitatearen liburutegian dago. Halere, Johan Ludvig Heiberg (1854-1928) daniar hizkuntzalaria izan zen 1906an palinpsestoa aztertu eta hura ordurarte galdutzat zeuden Arkimedesen idazlanak zirela jabetu zen lehenbiziko pertsona.\nJohan Ludvig Heibergek idazlanaren argazkiak atera eta hauetan oinarrituz 1910 eta 1915eko transkripzioak burutu ziren. Halere, Lehen Mundu Gerraren hasierak lan hori eten zuen.\n1998-2008 artean zientzialari eta aditu talde batek ultramore, infragorri eta x-izpien bidez jatorrizko testua berreskuratu zuen.\nPalinpsestoak gaur egun arte ezagutzen den Arkimedesen idazlan hauek kopia bakarrak ditu:\nPlanoen orekari buruz\nZirkulu baten neurria\nEsfera eta zilindroari buruz\nGorputz flotatzaileei buruz (ezagutzen den grezierazko kopia bakarra)\nMekanika teoremen metodoa (ezagutzen den grezierazko kopia bakarra)\nStomakion (ezagutzen diren kopien artean osatuena)\nArkimedesen palinpsestoa (Ingelesez)\nMultimedia: Archimedes Palimpsest


Osoa Infinity Netflix: 1 Gb-eko zuntza, mugikorra GB mugagabeekin eta TBa Netflixekin\nZuntza duten paketeak\nBigarren etxebizitzako internet\nZuntza eskaintza, Netflix, mugikorra kontzertu mugagabearekin, telebista eta finkoa\nAbiadura maximoko zuntza, Netflixekin eta GB mugagabeekin\nzuntza 1 Gb\n+ Nahi adina dei\n+ 4K deskodetzailea Android\nEta gero 79 €/hil€/hilBanakapena\nSustapenaren baldintzak -k ematen du telebista-zerbitzua\nTelefono finkoaren tarifa finkoetan sartuta daude edozein ordutegitan mugikorretara deitzeko 60 minutu eta estatuko finkoetara deitzeko 4.000 minutu.\nAgile TV-k ematen du telebista-zerbitzua (Over The Top Networks Ibérica SLU. IFZa: B-86588639. Helbidea: Plaza Euskadi 5, Torre Iberdrola, 48009 Bilbao).\n1 Gb-eko abiadura simetrikoko zuntza\nAukeratu 1 Gb-eko abiadura simetrikoko zuntza, eta eman plus hori zure konexioari Netflix ikusteko, online jokatzeko edo nahi duzuna egiteko.\nEskuratu 1 Gb-eko gure zuntz simetrikoa, eta presta zaitez beste dimentsio batean sartzeko. Nabigatu bakarrik ez, zeharkatu egingo duzu ziberespazioa!\nZuntz bidezko Interneteko gure 1 Gb-eko konexioa ezin hobea da konexio azkarraz gainera sarera gailu asko konektatu nahi dituzten bezeroentzat.\nZure etxean telelanean aritzen bazarete, wifi-sarera mugikor bat baino gehiago eta Smart TVa eta bideo-kontsola konektatzen badituzue, eta deskarga asko egiten badituzue, konexio honekin ez duzu kexarik izango.\nGainera, zuntz simetriko bidezko konexioa da, hau da, 1 Gb duzu deskargetarako eta 1 Gb edukia sarera igotzeko.\nGB mugagabeak eta 5G abiadura\nOrain, hitz egin eta nabigatu nahi adina, mugikorraren tarifak ez baitu mugarik.\nDena izateko eta ezeri uko egin behar ez izateko, datu mugagabeko mugikor-linea bat eta 5G abiadura eskaintzen dizkizugu.\nBai, bai, ondo irakurri duzu: giga mugagabeak, hilero zenbat giga gelditzen zaizkizun ez begiratu behar izateko. Hala, mugikorretik nahi duzun eduki guztietara sartzeko aukera izango duzu: bideoak, argazkiak, mezuak, webguneak...\nGainera, mugikor-linean dei mugagabeak izango dituzu estatuko edozein zenbaki finko edo mugikorretara deitzeko. Nahi adina dei egin ditzakezu nahi duzun zenbakietara. Hori bai, gogoan izan 901, 902 edo 805 zenbakiak tarifa bereziko edo gehigarriko zenbakiak direla, eta ordaindu egin behar direla. Baina gainerako zenbakiak zure tarifaren barruan sartzen dira.\nGainera, 5G estaldura duten antena gehiago jarri ditugu, bideoak streaming bidez ikustean, edukiak bidali eta partekatzean edo aplikazioak deskargatzean nabigazio-esperientzia hobea izan dezazun. Eta 4G-ak kontsumitzen duen energiaren erdia kontsumitzen du!\nAisia TBarekin, 80 kanal baino gehiago eskaintzen dizkizugu (FOX, TNT, AXN, Comedy Central, National Geographic, Discovery...).\nAndroid TV duen 4K deskodetzaile bat ere badu, zure neurriko telebista bat egiteko (aukera ematen du, besteak beste, emandako edukiak zazpi egunen barruan ikusteko, zuzenekoa gelditzeko, programa gogokoenak grabatzeko, eta telebista mugikorrean edo ordenagailu eramangarrian ikusteko).\nEta, gainera, Netflix, Prime Video, Disney+, DAZN eta milaka aplikazio gehiago erabiltzeko aukera izango duzu.\nBi pantailatan ikusi ahal izango dituzu Netflixen bereizmen handiko telesailak, filmak eta programak.\nPrezio horren barruan daukazu Netflix ere. Plan estandarra sartu dugu: edukiak HD kalitatean ikusiko dituzu, eta bi pantaila aldi berean erabiltzeko eta telesailak eta filmak deskargatu eta nahi duzunean ikusteko aukera izango duzu.\nBesteak beste, La casa de papel, El juego del calamar, The Witcher...\nZure eskaintzak ekipamendu aurreratuagoa hartzen du barnean\nWifi-estaldura hobea izango duzu etxe osoan.\nAskok wifiarekin lotzen dugu Internet gaur egun. Horregatik, garrantzitsua da wifi-sarea etxe osora iristea eta konexio ona eskaintzea. Wifiak etxe osoan estaldura izan dezan, WiFi Mesh instalatuko dizugu. Lau aldiz abiadura handiagoa eta lau aldiz estaldura handiagoa eskaintzen du.\nWifi-teknologiarik aurreratuena izango duzu, eta, gainera, zure smartphoneei eta tabletei gehiago iraungo die bateriak.\nAplikazioak eta jokoak telebistan. Mugikorra erabiltzea bezain erraza da.\nGehitu Interneteko onena zure telebista-kanal gogokoenei, Android-TV duen 4K deskodetzaileari esker.\nYoutubera ez ezik, telesailak eta filmak ikusteko plataformarik onenetara ere sartu ahal izango zara, hala nola Netflixera, Prime Videora edo Disney+-era. Ikusi kirol-edukirik onenak DAZNrekin, edo gozatu jokoetarako agintearekin.\nEhunka aplikazio eta joko dituzu eskura. Aski duzu bilatzea, gure 4K deskodetzailean instalatzea eta haiekin gozatzea.\nEzagutu Osoa Infinityren abantailak\n1 Gb-eko abiadura simetrikoko zuntza. Hegan egin dezazun Interneteko konexioarekin.\nAhaztu etenak, sarearen gainkargak, atzerapena (lag) eta wifia zure etxeko txoko guztietara ez iristea. Jokatu online, ikusi zure telesail gogokoenak, konektatu nahi adina gailu... eta dena, abiadurarik galdu gabe.\nAnplifikadore adimendun horri esker, wifia zure etxeko txoko guztietara iritsiko da.\nLinea bat giga mugagabeekin\nEskuratu mugikorreko linea bat GB eta dei mugagabeekin.\nEskuratu mugikorreko linea bat GB eta dei mugagabeekin. Datu asko bakarrik ez, nahi adina giga izango dituzu, zenbat gastatzen duzun begira ibili beharrik ez izateko.\n4K deskodetzailea Android TVrekin\nTelebistako eta Interneteko onena, biak batera.\nTelebistako eta Interneteko onena, biak batera. Sartu noranahi: Netflix, Prime Video, DAZN, Disney+, Youtube, MiTele, Atresplayer, Spotify... Ehunka aplikazio eta joko dituzu eskura. Erraz-erraz sartuko zara, Android-TVren teknologiari esker.\n80 kanal baino gehiagoko telebista\n80 telebista-kanal baino gehiago (FOX, TNT, AXN...)\n80 telebista-kanal baino gehiago (FOX, TNT, AXN, National Geographic, Discovery…), grabagailua, Replayteka, zure kanal gogokoenen edukiak nahi duzunean ikusteko, 6.000 edukitik gorako katalogoa eta zure smartphonetik, tabletatik edo ordenagailu eramangarritik sartzeko aukera.\nMugikorra aldatu berri dut, eta ez da Internetera konektatzen. Zer gertatzen da?\nEuskaltelen SIMa mugikor batean jartzen duzunean, oro har, gure Interneterako sarbide-puntua atzitzen du (APN). Telefonia mugikorreko enpresa bakoitzak berea du. Hala ere, batzuetan smartphoneak ez du gurea atzitzen. Kasu horretan, nahikoa duzu urrats erraz hauek egitea, eta, konturatzerako, berriro Internetera konektatuta egongo zara.\nNola jakin dezaket nire mugikorreko tarifako zenbat minutu edo mega kontsumitu ditudan?\nKontsultatu mugikorreko gure aplikaziotik zenbat minutu gelditzen zaizkizun edo zenbat giga gastatu dituzun Euskaltelen mugikorreko zure tarifan. Deskargatu aplikazioa zure Android edo iOS smartphonean, eta ikusi linea bakoitzaren kontsumoa denbora errealean.\nAtzerrira joan behar dut, eta jakin nahi dut ea nire lineak aktibatua duen roaminga.\nGogoan izan roaminga aktibatua duzula, berez, Europar Batasuneko herrialdeetarako (Frantzia, Portugal, Alemania...); hortaz, herrialde horietan ez duzu gehiago ordaindu beharko hitz egiteagatik edo nabigatzeagatik. Beste herrialde batzuetara joan behar baduzu, roaminga aktibatu behar duzu gure webguneko Bezeroaren Gunean edo mugikorreko gure aplikazioan.\nZer egin behar dut PINa/PUKa ahazten badut?\nPINa bere garaian bidali genizun Euskaltelen txartelean ageri da. Galdu edo ahaztu egin baduzu, PUKa kontsultatu dezakezu. Hemen ikus dezakezu: Bezeroaren Gunea, Produktuak> Mugikorra> PUK kodea.\nNola berreskura dezaket nire wifi-sareko pasahitza? Eta Euskaltelen aplikazioarena? Eta Edononena?\nEz baduzu gogoratzen wifiaren pasahitza, beste bat konfigura dezakezu Bezeroaren Gunean. Jarraitu pauso erraz hauei pasahitza aldatzeko. Euskaltelen aplikazioaren eta Edononen pasahitzak berreskuratzeko, berriz, nahikoa da “Pasahitza ahaztu zait” pantailara joatea eta zure helbide elektronikoa edo Euskaltelen zerbitzuaren titularraren IFZa jartzea han. Mezu elektroniko bat bidaliko dizugu, pasahitz berri bat sortzeko esteka bat izango duena. Informazio gehiago.\nZer egin dezaket etxeko wifi-seinalea hobetzeko?\nBatzuetan, gure seinaleari eragiten dioten wifi sare ugari izaten ditugu inguruan. Edo wifi seinalea ahultzen duten kristalak, apalak edo elementuak izaten ditugu etxean. Hori konpontzeko eta wifi zerbitzua etxe osoan erabili ahal izateko, badugu irtenbidea: PCLak, seinalea sare elektrikoan zehar eramaten dutenak. Deitu konpromisorik gabe 1717 zenbakira eta informazioa emango dizugu.\nNolakoa da Euskaltelen nire faktura?\nHemen ikus dezakezu xehatuta zure Euskalteleko fakturan ageri den informazio guztia. Informazio gehiago.\nZer da Euskaltel WiFi?\nEuskaltel WiFi Euskadiko wifi-sare handiena da. Euskaltelekoa izateak abantaila ugari ditu. Horietako bat da Euskaltel WiFi-ren doako milaka wifi-puntuetara konektatu ahal izatea. Hala, zure mugikorreko tarifako datuak aurreztuko dituzu. Android, iPhone edo tableta bat erabiliz konekta zaitezke, urrats hauek eginez.\nPakete onenak: Finkoa, Mugikorra eta TBFinkorik edo TBrik gabeko paketeakWiFi MeshInternet 2. etxebizitzan\nMugikorra Bakarrik Duten TarifakRomingaEstalduraSmartphonesAseguruak\nAbiadura testaEuskaltelen blogaForua


Irailean itzuliko gara! – KZblog\nIa abuztuan gaude eta KZgunean lan egiten dugunontzat, udako oporrak gerturatzen dira. Urtero bezala, atsedena hartuko dugu, beraz, abuztuan KZguneak “oporragatik itxita” kartela jarriko du. Irailean indarberrituta itzuliko gara eta gai berri ugari izango ditugu. Eta betiko moduan, zuekin partekatzea espero dugu.\nUrte honetan zehar, bai KZgunea proiektuaz bai berrikuntza teknologikoez eta interesgarriak iruditu zaizkigun gaiez hitz egin dugu, beti IKTekin lotuta. Irailean, gustatuko zaizkizuen gai berriekin jarraituko dugu.\nKZgunean daukagun formazio katalogoari begirada bat ematera animatzen zaituztegu. Gure web orrian itxarote zerrendan izena eman dezakezue, zuentzako prest duzuen bai aurrez aurreko bai urruneko ikastaro bat egiteko.\nDakizuenez, KZguneak teknologia berrien munduan sartu berri direnentzako eta baita ikastaro aurreratuagoak ere, urrats bat gehiago eman nahi dutenentzat ikastaroak eskaintzen ditu.\n4 Formakuntza-modalitate ditugu:\nAurrez aurreko formakuntza: gure zentroetako hezitzaileek emandako formakuntza.\nUrruneko formakuntza: etxetik ikasi ahalko duzu, hezitzaileek lagunduta.\nHitzaldiak: IKTei buruzko gaurkotasun-gaiak jorratzeko KZguneak antolatzen dituen 2 orduko dibulgazio-saioak.\nTutoretzak: bakarkako saioak dira, KZguneako formakuntza-aldian izan ditzakezun zalantzei erantzun ahal izateko.\nGure formakuntza modalitateetan interesatuta bazaude, eman izena itxarote zerrendan. Guk deituko dizugu.\nEta orain bai, agur esaten dizuegu irailera arte.\nOndo pasa udan eta esandakoa:\nLaster ikusiko dugu elkar!\nNork KZgunea| 2019-07-18T09:38:48+02:00\t2019/07/30|Informatika eta Teknologi berriak, Orokorra|Iruzkinik gabe


Antzinako Lanbideak - Alfombra-Zaharberritzaileak\nAlfonbren jatorria Mongolia edo Turkestanen kokatu izan da, K.a. IV eta II. mendeen artean. Espainiara arabiarrek ekarri zituzten X. mendearen inguruan. Tradizioz helburu estetiko eta erabilgarriz erabili diren arren, alfonbra asko eta asko, batez ere eskuz korapilatutako ekialdeko alfonbrak, benetako arte lanak dira.\nHasiera batean hormak eta altzariak estaltzeko erabili baziren arren, XVIII. mendetik aurrera zoruak estaltzeko hasi ziren erabiltzen. Bi dira oinarrizko alfonbra klasikoak, alegia eskuz korapilatutakoak eta makinaz egindakoak, baina urteen poderioz merkatuan dagoen eskaintza asko zabaldu da.\nEuskal Herrian alfonbrak fabrikatzeari dagokionez ez dago aurrekari nabarmen ezagunik. Dena dela, industrializazio garaitik aurrera, hau da XIX. mendearen erdialdetik aurrera, alfonbren erabilera hedatu egin zen, eta beranduxeago alfonbrak mantendu, konpondu eta zaharberritzeko teknikak garatu ziren.\nAlfonbrak zaharberritzeko artisau espezializatuek materialen jokaera zein izango den jakin behar dute, hau da kotoiak, artileak eta hainbat zun- tzek zein jarrera izango duten ezagutu behar dute. Lanbide honetan arrakasta izateko funtsezkoa da esku trebezia handia izatea, erabiltzen diren materialak ongi ezagutzea, tindatzen jakitea, eta eskarmentua handia izatea, asko baitira hondatutako alfonbrak konpontzerakoan sor- tzen diren arazoak.\nGaur egun Soledad Santisteban da gure herrian bertako alfonbren konpontze eta zaharberritze lanetan gehien nabarmendu den artisaua. Zeregin horiek Bilbon duen Telar izeneko ehungintzako artisau tailerrean burutzen ditu, eta bertan merkaturatu eta erakusgai jartzen ditu fabrika- tzen dituen produktuak. Horretaz gain, jarduerarekin zerikusia duten ikastaroak ematen ditu tailer horretan bertan, eta hiru langile ditu kontratatuak.


Espainiako Errege Etxea | 2012-2013 urteen kronologia: susmopean\nEspainiako erregeak bi urte 'ilunen' ostean erabaki du koroari uko egitea.\nEspainiako Errege Etxearen urte beltza\nJuan Carlos I.a Espainiako erregeak uko egin dio koroari, 1981. urteko otsailaren 23ko Estatu kolpean herritar askoren artean lortu zuen ospea bi urtean galdu eta gero.\nErrege Etxearen gainbehera 2012. urtkeo otsailean hasi zen, Iñaki Urdangarin Palmako dukea Noos auzian inputatu zutenean. Handik bi hilabetera, erregearen iloba zaharrenak, Felipe Juan Froilanek, oinean tiro egin zuen, aitarekin, Jaime de Marichalarrekin, praktikak egiten ari zela. Froilan 13 urtekoa zen une horretan, baina 14 urtez azpikoek debekatuta duten arma bat zeraman.\nJuan Carlos I.ak ez zuen iloba bisitatu ospitalean, Botswanan baitzegoen, luxuzko safari batean elefanteak ehizatzen. Erregeak aldaka hautsi zuelako eta ospitaleratu behar izan zutelako izan zuten horren berri hedabideek.\nJuan Carlos I.a Espainiako erregea, Botswanan elefanteak ehizatzen\nApirilaren 18an ospitaletik atera zenean, erregeak barkamena eskatu zuen: "Sentitzen dut, hanka sartu dut, ez da berriz gertatuko".\nBezperan, 2012. urteko apirilaren 17an, Urdangarinen bazkide ohiak, Diego Torresek (Noos auzian inputatuta dago), hainbat mezu elektroniko igorri zizkion Jose Castro epaileari. Erregeak Urdangarinen negozioen alde egin zuela erakusten omen dute horiek.\nPolemikak baretzeko eta bere irudia hobetzeko helburuz, estatuburuak elkarrizketa bat eskaini zion aurtengo urtarrilean Jesus Hermida kazetari ospetsuari. Horretan, ez diola karguari uko egingo nabarmendu zuen: "Sasoi onean nago, energia eta ilusio handia ditut".\nHandik aurrera, Corinna zu Sayn-Wittgenstein, erregearen lagun-mina, izan da polemika gehienen protagonista. Horren izena Botswanako safarian entzun zen aurrenekoz, baina ez azkenekoz.\nAdibidez, Iñaki Urdangarinek eta Corinna zu Sayn-Wittgensteinek elkarrekin hainbat kudeaketa egin zituztela eta erregeak horrek berri bazuela erakusten saiatu zen Diego Torres, Castro epaileari hainbat mezu elektroniko igorrita.\nCorinna zu Sayn-Wittgenstein, Juan Carlos I.a, Patrick Mavros bitxigile britainiarra eta Alexander horren semea, Madrilgo Ritz hotelean\nGainera, Espainiako Gobernuarentzat lan "zuhurrak eta sekretuak" egin dituela aitortu zuen Sayn-Wittgensteinek berak, elkarrizketa batean. Adierazpen horien ondorioz, Espainiako Inteligentzia Zentroko (CNI) zuzendariak azalpenak eman behar izan zituen Kongresuan, ateak itxita.\nInfantaren inputazioa heldu aurreko azken polemika duela astebete eskas jazo zen. Orduan, erregearen aitak, Juan Borboikoak, oinordetzan 1.100 milioi pezeta utzi zizkiola argitaratu zuen El Mundo egunkariak. 728 milioi pezeta paradisu fiskal batean zeuden, Suitzan. Hau da, Luis Barcenas PPko diruzain ohiak (Gurtel auzian inputatua dago) dirutza ezkutatu zuen leku berean.\nHori gutxi ez, eta justiziak inputatu egin zuen Cristina infanta alaba, Noos ustelkeria auzian nahasita dagoelakoan.\nHerritarrek erakundeekiko konfiantza galdu duten honetan, Felipe VI.aren erregealdia 'bero' hasiko da.\nMonarkiaren balorazioa | Create Infographics


Kontxik KZguneako web berria ezagutzen du – KZblog\nKaixo KZguneako lagunak! Zer moduz zaudete? Ni beti bezala KZguneako azken berritasunei begiratzen saiatu naiz eta ezustea aurkitu dut. Hasieran, bilatzerakoan nahastu naizela pentsatu dut baina gero, leku zuzenean nengoela konturatu naiz. Kontua da KZguneako web orria aldatu dutela. Diseinua desberdina dauka eta hasieran galduta sentitu naizela aitortu behar dut.\nKZguneara zuzendu naiz Joneri aldaketaren gainean galdetzeko asmoarekin eta badirudi berritasunaz konturatu den bakarra ez naizela… Iñaki, Konsuelo eta beste erabiltzaile batzuk han elkartu gara berritasunei buruz galdetzeko. Batzuk, normalean erabiltzen dituzten atalak ez dituztelako aurkitzen, posta elektronikoa, ikastaroak, gune pertsonala eta beste batzuk, aldiz, aldaketa estetikoaz aparte beste aldaketarik dagoen jakiteko.\nJonek dio aldaketa honen ondorioz gu bezala erabiltzaile askok hurbildu direla. Ez dago kezkatu beharrik, KZguneako web-orriak eskaintzen zituen aukera guztiak berrian ere aurkituko ditugu, aldaketara moldatu eta ohitzea da kontua soilik.\nJoneren aburuz, erabiltzailearen erosotasunean pentsatuz web-orria hobetu eta sinplifikatzea izan da helburua. Diseinu modernoagoa du eta nabaria da, ikastaroetarako sarbidea eta bilaketa. presentzia eta protagonismo handiagoa dituela orain. Gainera, berritasun bezala, web-orritik bertatik zuzenean ikastaro batean inskribatzeko aukera dago orain non lehen, itxaron zerrendara inskribatzeko aukera zegoen soilik. Hau bai gustatu zaidala.\nGune pertsonalari buruz, orain dena zentralizatu da “Nire kontua” deituriko leku bakarrean. Han dugu gure datuetarako, posta elektronikorako eta formakuntza-plataformarako sarbidea.\nAzken finean, lehen zeuden gauza guztiak hor jarraitzen dute, baina oraindik zalantzarik bazenute KZguneara jo dezakezue laguntza eske guk egin dugun bezala, bai pozik lagunduko dizuetela.\nNork KZgunea| 2019-12-13T13:43:03+02:00\t2019/12/13|Telezentroak|Iruzkinik gabe


Orozkoko Udala - Belaunaldien arteko harremanak, VIII. Liburutegiaren Sustapenerako Jardunaldietan hizpide\nBelaunaldien arteko harremanak, VIII. Liburutegiaren Sustapenerako Jardunaldietan hizpide\nAurtengo liburutegiaren sustapenerako jardunaldiak, Orozkoko Udalak antolatuta, belaunaldien arteko harremanak izango ditu hizpide eta ardatz. Ekintza horien helburua izango da pertsona nagusiekin haurrek dituzten harremanak sustatzearen interesa eta garrantzia azpimarratzea. Izan ere, oso interesgarria da ikasketak zein autonomia sustatzeko.\nEkimen horren barruan hiru ekintza izango dira azaroaren 12tik 17ra. Aste osoan pertsona nagusiekin zerikusia duten literatura obren eta liburuen erakusketa egongo da liburutegian. Horrez gain, ipuin kontaketa musikatua egongo da Ameliren eskutik azaroaren 16an 17:00etatik aurrera. Jardunaldiekin bukatzeko, azaroaren 17an belaunaldien arteko jolas saioa egingo dute 11:00etatik 14:00ak arte. Zubiaur plazan egurrezko 20 jolas inguru instalatuko dituzte horretarako. Saio hori frontoian egingo da euria eginez gero.\nOrozkoko Udaleko Kultura Arloak kanpaina berezia diseinatu du jardunaldiak sustatzeko. Herriko jende nagusiari haien ilobekin batera egindako argazkiak eskatu zaizkie. Jasotako irudiak ekitaldia promozionatzeko diseinatu den kartelean erabili da, baita komunikazio digitaletan ere. Orozkoko pertsona nagusiak ekintza honetan parte hartzera animatzeko, Udalak gutun bat bidali die kolektibo horretako pertsonei jardunaldiei buruzko informazioarekin.\nArgibide gehiago (PDF 408KB)


TTIP Europar Batasunaren eta Ameriketako Estatu Batuen arteko merkataritza hitzarmen transatlantikoaren aurkako ekintza eguna antolatu dute urriaren 11n Bilbon. Arriaga plazan egingo dute elkarretaratzea 12:00etan Komite Internazionalistak eta Ekologistak Martxan-ek deituta.\nTTIP akordioaren aurkako protesta Alemanian. (Argazkia: Martin Schulz)\nGaur egun negoziatzen ari diren TTIP, CETA, TISA eta komertzio askeko beste hainbat hitzarmen geratzeko eta pertsonen eskubideak lehenesten dituzten politika komertzial alternatiboak bultzatzeko helburuarekin antolatu dute ekintzen eguna. Antolatzaileek uste dute horrelako akordioek, demokraziarako, gizarterako eta ingurumenerako “arrisku” handia dakartela. Haien hitzetan, modu honetako itunak komertzioa eta inbertsioak “antidemokratikoki” eta korporazio multinazional handien “interes hutsera” negoziatzen ari direnaren adibide adierazgarriak dira.\nTTIP hitzarmenaren aurkako mugimenduek uste dute akordioak hainbat ondorio kaltegarri eragin ditzakeela, esaterako, ditugun osasun eta segurtasun estandarrak gutxitu, herri zein gobernuen agintaritza ahuldu eta frackinga eta transgenikoen erabilera bezalako praktika kaltegarriak areagotu.\nHerritar, erakunde eta kolektiboak gonbidatu dituzte urriaren 11n goizeko 12:00etan Arriaga plazan egingo duten elkarretaratzera. Protestaren aldarrikapen nagusiak: demokrazia eskatzea, botere multinazionalei atzera eginaraztea eta irabazien aurretik pertsonak eta planeta jartzea izango dira.\nGune hitzarmenaren sinatzaileek elkarretaratzea egin dute Iruñeko Santo Domingo merkatuan TTIP akordioaren aurka. (Argazkia: @AhotsaInfo)\nKanal honetan artxibatua: TTIP/TAFTA


Aisialdirako heziketa. Maiz egiten diren galderak (FAQ delakoak)\nEzagutzen al duzue eskola onik astialdiko begirale izateko prestakuntza jaso dezadan?\nEuskadin ofizialki aintzatetsita dauden eskolak Gazteaukera atariaren Aisialdi Heziketa atalean kontsulta ditzakezu.\nDonostian Astialdiko Begirale izateko ikastaroak non edin ditzakedan jakin nahi dut.\nHaurren eta gazteen astialdiko hezitzaileen prestakuntza eskolak daude hiru lurraldeetan. Goian aipatutako webgunean kontsulta dezakezu zein interesatzen zaizun gehien.\nAstialdiko begirale izateko ikastaro baten alderdi teorikoa egin nuen aurreko ikasturtean, eta uda honetan praktikak egin nahi nituzke. Esan diezadakezue talde edo konpainiaren baten izena, praktikak egiteko?\nLehenik eta behin, prestakuntza teorikoa eman zizun astialdiko eskolara jo behar duzu. Bertan kudeatu behar dizkizute praktikak. Prestakuntza Euskaditik kanpoko eskola batean jaso bazenuen, eta praktikak Euskadin egin nahi badituzu, hemen dituzu astialdiko federazio-koordinakundeak:\nAraban: Arabako eskaut laikoa - Atseden taldeak - Euskal Herriko eskauta Araba\nBizkaian: Astitxoak - Euskalerriko Eskautak Bizkaia - Bosko Taldea Federazioa - Gaztetxoak - Gazteen Gurutze Gorria\nGipuzkoa: Atzegi - Bizi alai taldeak - Topagunea\nAstialdiko begirale izateko ikastaroren bat egin nahi nuke. Ikastaroa aukeratzerakoan, zertan fijatu behar dut?\nPrestakuntza eskola Euskadin edo dagokion autonomia-erkidegoko gazteria-erakundeak aintzatetsita egotea. Titulu ofizialak agintaritza eskudunak onartutako eskolek bakarrik eman ditzakete. Kasu honetan, eskumena autonomia-erkidegoena da, eta, beraz, guztiek dute beren webgunean autonomia-erkidego horretan aitortuta dauden aisialdiko eskolen zerrenda: ANDALUZIA - ARAGOI - ASTURIAS - BALEAR UHARTEAK - BALENTZIA - ERRIOXA - EXTREMADURA - GALIZIA - GAZTELA ETA LEON - GAZTELA - MANTXA - KANARIAR UHARTEAK - KANTABRIA - MADRIL - MURTZIA - NAFARROA.\nInterneten eskolaren bat dagoenean, komeni da zerrenda horietakoren batean dagoen begiratzea, homologatu gabeko eskaintza erakargarriegiak eskaintzen baitira.\nBegirale ikastaroa beste autonomia-erkidego batean egiten badut, hemen balidatu behar dut? Non eta nola?\nAutonomia-erkidego bakoitzak bere lurraldean ematen diren diplomak ikastaroa arautzen eta ematen ditu, dagokion araudiari jarraiki. Diploma autonomia-erkidego bateko gazteria-erakundeak eman badu, ez dago Euskadin balidatu beharrik, Euskadin jarduteko izaera ofiziala du eta.\nNor da tituluak EAEn ematen dizuena?\nEuskadi Autonomia Erkidegoan, Eusko Jaurlaritzako Gazteria Zuzendaritza da begirale-diplomak ematen dizuena, Euskadin aintzatetsitako eskola batean prestakuntza gainditu eta gero.\nMaite naiz eta 2013ko udan udaleku itxietan monitore tituluko praktikak egitea gustatuko litzaidake. Abuztuko lehenengo astean egitea gustatuko litzaidake.\nLurralde bakoitzean astialdiko hainbat federazio-koordinakunde daude eta haietariko batekin harremanetan jartzea gomendatzen dizugu.\nGipuzkoan: Atzegi - Bizi alai taldeak - Topagunea\nDenbora libreko begirale izateko ikastaroetan interesa dut, eta honi buruzko informazioa eskuratu nahiko nuke.\nGazteaukera atariaren Aisialdi Heziketa atalean begiratzea gomendatzen dizugu. Han duzu informazio guztia.\nPraktikak eskola bateko gurasoen elkartean egin ditzaket?\nBai, praktikak haur eta gazteen astialdiko heziketa-jarduerekin lotuta badaude eta orientazioa emango dizun eta praktikak egiaztatuko dituen astialdiko zuzendari bat izendatzen bazaizu. Era berean, matrikulatuta zauden eskolarekin aldez aurretik adostu beharko da.\nSexu-izaerako delituen ziurtagiria\nZer da Sexu Izaerako Delituen Ziurtagiria?\nNon eta nola lor dezaket?\n2016az geroztik, Haurren eta Nerabeen Babesari buruzko 2015eko Legearen arabera, adingabeekin lan egiten duten pertsona guztiek Sexu Izaerako Delituen Ziurtagiria aurkeztu behar dute, adingabeekin duten jarduera-eremuan.\nHezkuntza-, aisialdi- eta kirol-esparruetako langileei eragiten die, bai eta pediatrei, katekistei, sorosleei eta boluntarioei edo zaintzaileei ere.\nAisialdian lan egiten dutenek eskatu egin behar dute, bai eta udan praktikak egiten dituztenek, boluntarioek, kanpamentuetan sukaldeaz arduratzen direnek eta abarrek ere.\nHona hemen, zehatz-mehatz, zer behar duzun agiria eskuratzeko:\nEskatzaileak sexu-izaerako deliturik ez duela egiaztatzen duen agiri bat da, eta Sexu Delitugileen Erregistro Nagusiak ematen du.\nHorren bidez, sexu-esplotazioaren eta sexu-abusuaren aurka babestu nahi dira adingabeak.\nAdinez nagusia den edozein pertsona fisikok eska dezake. Adingabeen kasuan, gurasoek edo legezko tutoreek eskatu beharko dute haien izenean.\nSexu-izaerako delituen ziurtagiri hau doakoa da erabat.\nInternet bidez eskatzen baduzu, Justizia Ministerioaren sexu-izaeragatiko delituen ziurtagiria eskatzeko zebitzura jo behar duzu, eta identifikazio elektronikorako metodoren bat izan behar duzu.\nAurrez aurre eskatzen baduzu, zure nortasuna egiaztatu behar duzu, eta Justizia Ministerioaren webgunean eskuragarri dagoen Sexu-izaerako delituen ziurtagiri-eredua.PDF.pdf behar bezala beteta aurkeztu behar duzu. Horrez gain, dagokion aurretiko hitzordua eskatu beharko duzu:\nBizkaia: Euskadiko Justiziako Lurralde Kudeatzailetza (Elkano kalea 9-7.a, 48008, Bilbo). Eskatu hitzordua Justizia Ministerioaren Lurralde Kudeatzailetzen Aurretiko Hitzordu Zerbitzuan.\nGipuzkoa: Gobernuaren Ordezkariordetza (Pio XII.a plaza 6, 20010, Donostia). Eskatu hitzordua Gobernuaren Ordezkaritza eta Ordezkariordetzen Aurretiko Hitzordu Zerbitzuan.\nAraba: Gobernuaren Ordezkariordetza (Olagibel kalea 1, 01071, Gasteiz). Eskatu hitzordua Gobernuaren Ordezkaritza eta Ordezkariordetzen Aurretiko Hitzordu Zerbitzuan.


Diferentzia ikusgai Arkitektura Galkorrarekin\nIsiltasuna, Hodeiak, Ziertzoko Airea, Basamortua… Esperientzia hay bizitzeko sekretua kontatzen dizuegu …\nTudela-tik hurbil, Erregue Bardeako Natur Parkearen ondoan, erdibasamortutako paisaian eta ziertzoko aire gogorran murgilduta Pierre Stephane Dumas frantziarrak diseinatutako instalazio mugikorrak aurkitu ahal izango ditugu.\nEzarpena eta antolamendu lanak Blasko Espartza arkitekto estudio nafarrak egin ditu. Burbuiak puzgarriak hormigoi bide batean zehar kokatutak daude, 5 metro diametro baino gutxikoak dira, eta kasu honetan aluminio zurruna eta plastikoarekin eraikita daude, gela eta bainugela daukatelako.\nBurbuilen gardentasuna eta inguratzailearen tonu zuriek, paisaiaz gozatzea baimentzen du.\nInguratzaileen aldakortasunari eta arkitektura galkorri esker edozein leku izuragarriz goza dezakegu.


Discoverer - Wikipedia, entziklopedia askea.\nDiscoverer edo Corona Estatu Batuek Lurraren ingurunea aztertzeko espaziora bidalitako satelite-multzoaren izena da. 1959an hasi ziren Discoverer sateliteak lanean; horiek lortutako datuei esker bidali ahal izan dira espaziora beste zenbait satelite eta ontzi, eta horiei esker antolatu ahal izan dira satelite bidezko irrati-komunikazioak ere.\nKH-4B Corona satelitea\nMultimedia: CORONA and Discoverer\nAzken aldaketa 20 azaroa 2020(e)an, 14:17(e)tan\nOrriaren azken aldaketa: 20 azaroa 2020, 14:17.


Goi mailako heziketa zikloak — Ikaslan Gipuzkoa\nHemen zaude: Hasiera › Hezkuntza Eskaintza › Prestakuntza Arautua › Hezkuntza Zikloak › Goi mailako heziketa zikloak\nZuzeneko sarrera, titulazio akademikoarekin\nProba bidezko sarrera\nGoi-mailako ikasketatzat jotzen dira.\nGoi-mailako Heziketa Zikloa gainditzen baduzu, egin duzun Heziketa Zikloko Goi-mailako teknikari titulua lortuko duzu.\nEskatzen den titulazioa baldin baduzu, zuzenean sartu ahal izango zara Goi-mailako Heziketa Zikloan:\nBatxilergoko titulazioa (HSAOL).\nIrakaskuntza Ertainen Erreformako (IEE) bigarren zikloa.\nUnibertsitatera Bideratzeko Ikasturtea (UBI) edo unibertsitate-aurrekoa.\nLH II-ko teknikari espezialista, goi-mailako teknikaria edo baliokidea, ondorio akademikoetarako.\n3 modulu esperimental bat. Teknikari espezialista Titulua.\nUnibertsitate-titulazioa edo baliokidea.\nEta gainera, sartzeko baldintzak betetzen badituzu eta ...\nHezkuntza-premia bereziak badituzu, hautatu duzun Goi-mailako Heziketa Zikloa ikasteko eskolaratze-aldia malgutu egingo zaizu curriculum-egokitzapen baten bitartez*.\nLanbide-ikasketei lotutako urtebeteko lan-esperientzia, gutxienez, egiaztatuzgero, lanbide-modulu horren helburuak eskuratu dituzula erakusteko, lantokiko prestakuntzaren modulutik salbuetsi ahal izango zaizu. Hori eskatzeko, zentro baimendu batean ikasten jarraitzeko matrikulatuta egon behar duzu aldez aurretik.\nLanbide Heziketako ziklo batean matrikula egin baduzu, ematen diren lanbide-moduluak konbalidatu ahal izango duzu, izen eta iraupen berekoak badira eta helburu terminal eta ebaluazio-irizpide berberak badituzte.\nHautatu duzun prestakuntza-ziklo bateko irakaspen guztiak ez badituzu gainditu jasoko duzu gainditutako lanbide-moduluen ikasketa-ziurtagiria.\n*Hala ere, kontuan izan behar da egokitzapen esanguratsuak ezin dituela, inola ere, oinarrizko lanbide-gaitasunekin zerikusia duten helburuak kendu, tituluaren xedea den gaitasun orokorra.\nBatxilergo titulua ez baduzu edo beste ikasketa edo titulazio baliokideren bat ez baduzu, eta Goi-mailako Heziketa Zikloa egin nahi baduzu, sarrera-proben bitartez sartu ahal izango zara ikasketa horietara:\nGutxienez 19 urte izan beharko dituzu proba egiten den urtean, edo\n18 urte beteta izan edo proba egiten den urte naturalean bete eta Lanbide-arlo bereko —edo arau bidez ezarritako kideko lanbide-arloetako— erdi-mailako teknikari titulua eduki beharko duzu, eta\nurtero deitzen den proba gainditu beharko duzu.\nProbaren helburua da Batxilergoaren helburuei dagokienez zure heldutasuna egiaztatzea eta Goi-mailako Heziketa Zikloari dagokion lanbide-arloan dituzun gaitasunak egiaztatzea.\nLanbide-arlo bereko zikloetara sartzeko aukera emango dizuten hainbat aukera eskaintzen dira proban. Hori dela eta, zuk egin nahi duzun ziklora sartzeko berariazko zatiaren probara aurkeztu beharko duzu.\n1. Zati komuna\n2. Reariazko zatia\nEranskinean* proposatzen diren hiru gaietako bi aukeratu beharko duzu\nGoi mailako Heziketa zikloetara sartzeko probaren berariazko zatirako erreferentziazko gaiak eta Lanbide arloak.\n• Administrazioa eta kudeaketa\n• Merkataritza eta marketina\n• Ostalaritza eta turismoa\n• Kultur eta Gizarte Zerbitzuak\n• Irudia eta soinua (ikus-entzunezkoen produkzioa)) A aukerako gaiak\n• Enpresaren ekonomia\n• Atzerriko hizkuntza\n• Filosofia eta herritarrak\n• Informatika eta komunikazioak\n• Eraikuntza eta obra zibila\n• Fabrikazio mekanikoa\n• Instalazioa eta mantentzea\n• Elektrizitatea eta elektronika\n• Zura, altzariak eta kortxoa\n• Itsasoko eta arrantzako jarduerak (akuikultura-hazkuntzako\nzikloa izan ezik)\n• Arte grafikoak\n• Garraioa eta ibilgailuen mantentzea\n• Ehungintza, jantzigintza eta larrugintza (larru-zurraketa eta\nehuna hobetzeko prozesuak izan ezik)\n• Irudia eta soinua (ikus-entzunezkoen produkzioa izan ezik)\n• Energia eta ura\n• Beira eta zeramika B aukerako gaiak\n• Marrazketa teknikoa\n• Gorputz- eta kirol-ekintzak\n• Itsasoko eta arrantzako jarduerak (akuikultura-hazkuntza)\n• Elikagaien industriak\n• Irudi pertsonala\n• Segurtasuna eta ingurumena\n• Ehungintza, jantzigintza eta larrugintza (larru-zurraketa eta ehuna hobetzeko prozesuak) C aukerako gaiak\n• Lur- eta ingurumen-zientziak\nBegira iezaiozu ondoren gaineratu den taulari, eta egiaztatu ezazu sarrera-probako zatiren batez libre gera zaitezkeen.\nLibre geratzeko arrazoia\nLibre dagoen zatia\nUnibertsitatera sartzeko 25 urtetik gorakoentzako proba gainditu izana\nZati komuna eta berariazko zatia\nHautatutako aukerarekin lotzen den teknikari titulua edukitzea\nHautatutako aukerarekin lotzen den\nprofesionaltasun-egiaztagiria edukitzea, biko edo gehiagoko gaitasun-maila\nHautatutako aukerarekin lotzen den urtebeteko\nGoi-mailako titulu bateko gaitasun unitatearekin loturiko bi modulu gaindituta edukitzea\nAukeretako baten sarrera-proba gainditu baduzu, beste aukeretako edozeinen zati komunaz libre egongo zara.\nGoi-mailako zikloa gainditu ondoren, beste ikasketa batzuk aukera ditzakezu:\n• Goi-mailako beste Heziketa-ziklo batzuk.\n• Aukeratutako lanbideari lotutako unibertsitate-ikasketak.\n• Sarrera-probaren bidez, gainontzeko unibertsitate-irakaskuntzetara.


Irekia Eusko Jaurlaritza - Gobierno Vasco :: Erabakia, Familia eta lana bateratzeko 2010eko ekainaren 29ko 177/2010 Dekretuko 1. artikuluko a), b) eta d) paragrafoetan aurreikusita dauden diru-laguntza lerroak finantzatzeko 5.000.000tik gora euro gastatzeko baimena emateko. (2015-02-24(e)ko Kontseiluan hartutako erabakiaren laburpena)\nErabakia, Familia eta lana bateratzeko…\n2015-02-24ko Gobernu Kontseiluaren Akordio nagusiak\nEUSKO JAURLARITZAK 31,37 MILIOI EURO BIDERATUKO DITU FAMILIA ETA LANA UZTARTZEKO NEURRIETARA\nEusko Jaurlaritzak 31,37 miloi euro bideratuko ditu guztira familia eta lana uztartzeko neurriak sustatzeko egitasmoetara. Angel Toña Enplegu eta Gizarte Politiketako sailburuaren proposamenari erantzunez, Eusko Jaurlaritzak 2015ean laguntzok arautuko dituen agindua onartu du gaur goizean egindako bileran. Hain zuzen ere, 2014arekin alderatuta, % 81,13 haziko dira laguntzok.\nLana eta familia uztartzeko ekainaren 29ko 177/2010 Dekretuak familiei zuzendutako hiru jarduera lerro eta enpresei zuzendutako beste bat biltzen ditu. Laugarren lerro hori Lanbide berak kudeatzen du eta langileen ordezkapena ahalbidetzea du xede. Familiei zuzendutako jarduera lerroei dagokionez, lehendabizikoa seme-alabak zaintzeko eszedentzia edo lanaldi murrizketa eskatu duten langileei bideratuta dago, bigarrena mendekotasun egoeran edo osasun egoera larrian dauden senitartekoak zaintzeko eszedentzia edo lanaldi murrizketa eskatu dutenei, eta, hirugarrena, azkenik, seme-alabak zaintzeko langileak kontratatu dituztenei.\nAipatutako hiru jarduera lerrook 2011-2015 Familiei laguntzeko Euskal Autonomia Erkidegoko erakunde arteko III. Planaren baitan jasotzen dira. Hain zuzen ere, planaren helburu nagusia euren bizitza ziklo guztian familiak laguntzeko politikak sustatzea da.\nAurrekontu sail handiena duen laguntza lerroa seme-alabak zaintzeko eszedentziak edo lanaldi murrizketak eskatzen dituztenei bideratutakoa da. 2014an, 13.515 lagunek (horietatik batzuk 2013koak izan ziren) jaso zituzten haurrak zaintzeko laguntzok. Horietatik 1.850 lagunek eszedentzia eskatu zuten, eta, 11.665 lagunek, lanaldi murrizketa. Jasotako laguntza 1.243,36 eurokoa izan zen batez beste.\nAginduak jasotako bigarren laguntza lerroa mendekotasun egoeran edo osasun egoera larrian dauden senitartekoak zaintzeko eszedentzia edo lanaldi murrizketa eskatu dutenei bideratuta dago. 2014n, 280 lagunek jaso zituzten laguntzok, batez beste 1.246,48 euro. Horietatik 30 lagunek eszedentzia eskatu zuten, eta, 250 lagunek, lanaldi murrizketa.\nAzkenik, hirugarren laguntza lerroa seme-alabak zaintzeko langileak kontratatzen dituztenei bideratuta dago. Hain zuzen ere, enplegatzaileari Gizarte Segurantzako kostuak ordaintzeko laguntza ematen zaio, betiere familia unitatearen errentaren arabera. 2014n, 313 lagunek jaso zituzten laguntzok, batez beste 525,55 euro.\nTaula: Onuradunak 2014an\nFamilia eta lana bateratzeko 2010eko ekainaren 29ko 177/2010 Dekretuko 1. artikuluko a), b) eta d) paragrafoetan aurreikusita dauden diru-laguntza lerroak finantzatzeko 5.000.000tik gora euro gastatzeko baimena emateko akordioa. (2013-05-28(e)ko Kointseiluan hartutako erabakia)\nDekretua, familia eta lana bateragarri egiteko laguntzei buruzko Dekretua aldatzen duena eta Dekretua, familia-politiken eremuan familia-errenta estandari-zatzeko sistemari buruzko Dekretua aldatzen duena. (2015-03-17(e)ko Kontseiluan hartutako erabakiaren laburpena)\nEnplegu eta Gizarte Gaietako Sailak 33,9 milioi euro jarriko ditu langileei familia eta lana bateragarri egitearen aldeko diru-laguntzak emateko (2011-03-15(e)ko Kointseiluan hartutako erabakia)\nEnplegu eta Gizarte Gaietako Sailak 33,9 milioi euro jarriko ditu langileei familia eta lana bateragarri egitearen aldeko diru-laguntzak emateko


Bilbo helburu turistikoen bigarren postuan mundu mailan, Airbnb-ren arabera\n2020ko martxoaren 30a, astelehena | Ordua Euskal Herrian 13:40:01\nAirbnb plataformak publiko egin du datorren urtean bidai joera nagusi izango diren lekuen “Top 20a”. Mundu mailan, Bilbo izango da turista gehien jasoko dituen bigarren helmuga.\n(Argazkia: Auzoetatik Piztu Bilbo)\nDatorren urtera begira jendea egiten ari den erreserbei erreparatuta osatu du zerrenda Airbnb plataformak. Milwaukee (AEBak) eta Buriram (Tailandia) artean, bigarren postuan ageri da Bilbo.\nBizkaiko hiriburua zerrendan bigarren postuan kokatzeko arrazoien artean legoke Airbnb-k hirian izan duen urtetik urterako %402ko igoerak. Datu horri erreparatuta, uler daiteke pisu turistikoak bizileku diren pisuak ordezkatzen ari direla Bilbon.\nDatuen irakurketa egin du soziologian doktorea eta etxebizitza eskubidearen defendatzaile Javier Gil-ek twitter bidez. Gilek azaldu du AirDNA bidez jasotako datuen arabera, Airbnb bidez Bilbon etxebizitza bat alokatzeak eguneko 122 dolar (109,69 euro) balio duela, batez beste. Eta etxebizitzak okupatuta egoten dira, batez beste, hilean 22 egunez. Bi datu horiekin kalkulatu daiteke pisu turistiko batek hilean izan dezakeen diru sarrera zein den: 2.420 euro.\nHorrek duen eragina zein den ere azaldu du: pisu turistikoek bizileku diren etxebizitzak ordezkatzen dituzte, alokairuan dauden pisuen eskaintza murriztuz eta horien prezioa igotzea eraginez. “Higiezinen errentak igotzean, espakulatzaileenak ere igotzen dira”, zehaztu du.\nHari honetan, Gil-ek egindako irakurketa osorik:\n1. Airbnb ha anunciado los 20 destinos tendencia del próximo año a nivel internacional\nEn la posición número dos: Bilbao 🤦♂\nEsto se debe a que Airbnb en Bilbao ha tenido un incremento interanual del 402%. Esto es un problema para la ciudad y sus habitantes #hilo pic.twitter.com/mAnoWp2adS\n— Javier Gil (@Gil_JavierGil) November 3, 2019\nKanal hauetan artxibatua: Turismo masiboa | Bilbo\nAlarma egoera tarteko, Espainiako Gobernuak sakelako telefonoak arakatuko ditu\nPolizia indarkeria zabaltzen ari da munduan koronabirusaren aitzakiapean\n"Victory Garden": krisiari aurre egiteko, lorategiak baratze bihurtu